ХАҠЫНА ҠАРАРҒАМЫ, ӘЛЛӘ СОСТАВЫНАМЫ?\n18 Октябрь 2019, 13:06\nӘлеге көндә аҙыҡ-түлектең күп төрлөһө бар. Йәнең теләгәнен алырға була. Әммә саф, тәбиғи аҙыҡ табыуы ауыр. Теләһә ниндәй зарарлы нәмәләр ҡушылмағанын кәштәлә күрермен тимә лә. Һаулығы өсөн борсолоусылар тәфсирләп составын өйрәнә һәм файҙалы аҙыҡ менән туҡланыуға өҫтөнлөк бирә. Күптән түгел генә магазин кәштәләрендә составында һөт майҙары булған аҙыҡты үлән майҙары ҡушылғандарынан айырым ултыртырға кәрәклеге хаҡында закон ҡабул ителгәйне. Унан һуң күп кенә супермаркеттарҙа тәбиғи һөт аҙыҡтарын айырып күрһәтеп тороусы яҙыуҙар барлыҡҡа килде килеүгә. Әммә ҡайһы бер кибеттәрҙә бындай белешмәләр күренер-күренмәҫ кенә итеп бирелә. Ә бына ҡулланыусыларға бындай яҙыуҙарҙың булыуы мөһимме икән? Fөмүмән, улар һөт аҙыҡтарының тәбиғилегенә иғтибар итәме?\nӘлеге көндә аҙыҡ-түлектең күп төрлөһө бар. Йәнең теләгәнен алырға була. Әммә саф, тәбиғи аҙыҡ табыуы ауыр. Теләһә ниндәй зарарлы нәмәләр ҡушылмағанын кәштәлә күрермен тимә лә. Һаулығы өсөн борсолоусылар тәфсирләп составын өйрәнә һәм файҙалы аҙыҡ менән туҡланыуға өҫтөнлөк бирә.\nКүптән түгел генә магазин кәштәләрендә составында һөт майҙары булған аҙыҡты үлән майҙары ҡушылғандарынан айырым ултыртырға кәрәклеге хаҡында закон ҡабул ителгәйне. Унан һуң күп кенә супермаркеттарҙа тәбиғи һөт аҙыҡтарын айырып күрһәтеп тороусы яҙыуҙар барлыҡҡа килде килеүгә. Әммә ҡайһы бер кибеттәрҙә бындай белешмәләр күренер-күренмәҫ кенә итеп бирелә. Ә бына ҡулланыусыларға бындай яҙыуҙарҙың булыуы мөһимме икән? Fөмүмән, улар һөт аҙыҡтарының тәбиғилегенә иғтибар итәме?\nАлина Саникина, һатыусы-консультант: Халыҡ барыбер ҙә күбеһенсә хаҡына ҡарай инде ул. Арзан икән, үҫемлек майҙары ҡушылғанын да ала. Шәхсән үҙем һәр ваҡыт составына ҡарарға тырышам. Ҡайһы бер һөт аҙыҡтарын махсус рәүешә оҙаҡҡа еткәнен һатып алам. Сөнки, мәҫәлән, 1 литр һөт миңә бер айға етә. Шуға уның тәбиғилегенә, составында төрлө матдәләр булыу-булмауына ҡарап тормайым. Бер яҡтан пальма майының шул тиклем зарарлы булыуына бик ышанып та етмәйем.\nКәримә Ҡужина, хужабикә: Составына һәр ваҡыт ҡарайым. Магазиндағы аҙыҡ тулыһынса тәбиғи булмаған хәлдә лә, унда төрлө зарарлы өҫтәлмәләрҙең әҙ күләмдә булыуы мөһим. Саф һөт аҙыҡтары ауылда ғына инде ул. Әммә ауыл һөтөн эсә алмайым. Ул, беренсенән, ныҡ майлы. Икенсенән, бер төрлө үҙенә генә хас тәме була. Ауыл майын да файҙалы булған өсөн генә һирәк ҡулланам. Ҡыҙыл эремсекте генә рәхәтләнеп ашай алам.\nМиндиниса Булатова, уҡытыусы: Магазиндан һөт аҙыҡтарын һирәк алам. Уларҙың файҙаһынан зыяны күберәк. Барһам шул ҡайнатылған һөт артынан ғына барам. Һөтө, майы, ҡаймағы беҙгә ауылдан килеп тора. Ҡайһы саҡта баҙарға сығып ышаныслы ғына, өйрәнгән кешеләрҙән һатып алам. Хәҙер бит хатта ауылдан килгән ҡатын-ҡыҙҙар ҙа мутлашып маташа. Алған ҡаймағыңдың да ҡайһы ваҡыт өҫтө һәйбәт була ла, аҫты иҫке булып сыға.\nНадир Рәхимов, водитель: Элек хаҡына ҡарап арзанлыһын ала инем. Әммә бының аҡсаны экономиялау өсөн бик яҡшы ысул түгеллеген аңланым. Әлбиттә, магазин кәштәһендә торған береһе—100, икенсеһе 50 һумлыҡ булған аҙыҡ өсөн күберәк аҡса биреү ҡыйын. Әммә, уйлап ҡараһаң, арзанлы нәмә алып һаулыҡҡа зыян килтерәһең. Ҡиммәтлерәк аҙыҡ тәмлерәк тә, сифатлыраҡ та барыбер. Ҡайһы бер нәмәләр оҙағыраҡҡа ла етә. Мәҫәлән, һауыт-һаба йыуа торған шыйыҡсаның 30 һумлығы бер аҙнала бөтә, ти. Ҡиммәтлерәге яҡшыраҡ та таҙарта, оҙағыраҡҡа ла етә. Һөт аҙыҡтарына килгәндә, ҡиммәтлерәгенә өҫтөнлөк би-рәм. Тәме айырылып тора бит. Арзанлы һөт эстең ни, һыу шөрпөлдәттең ни, барыбер.\nРинат Сәлимов, студент: Магазиндарҙа тәбиғи һөт аҙыҡтарын үҫемлек майы ҡушылмағандарынан айырып тороусы күрһәткестәр бармы, юҡмы—миңә барыбер. Кәрәк икән, кеше үҙе составына ҡарап алһын. Пальма майы ҡушылған аҙыҡ-түлеккә, тәмәке ҡабындағы кеүек, ҡурҡыныс яҙыуҙар ҡуйып ҡуйһалар яҡшы булыр ине. Ул саҡта был зарарлы аҙыҡ-түлек кешенең иғтибарын нығыраҡ йәлеп итәсәк.


Улар бит – тормошобоҙ асылы » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Улар бит – тормошобоҙ асылы\nУлар бит – тормошобоҙ асылы 25.07.2018 // Йәмғиәт\n“Балаларым күп буласаҡ, тип бәләкәйҙән хыяллана торғайным”, – ти Асия ханым.\nАсия Ғазина 1950 йылда Норильск ҡалаһында донъяға килә. Атаһы Фитрат сығышы менән Бөрйән районының Кейекбай ауылынан. Мулла балаһы тип уны алыҫ Норильскиға һөргөнгә ебәрәләр. Әсәһе Татарстандың Аҙнаҡай районында тыуған, уның ғаиләһе лә ошондай фажиғәле яҙмышҡа дусар була.\nИке йәш йөрәк, Норильск ҡалаһында осрашып, киләсәктәрен бергә бәйләй.\n— Әсәйем ғаиләһе тураһында һөйләргә яратманы, уларҙың ни өсөн золом ҡорбаны булғанын да белмәйем. Атайым 1905 йылғы ине, Бөрйәндә ҡатыны, өс балаһы ҡала. Тыуған яҡтарға ҡайтҡас, улар менән аралашып йәшәнек. Ҡыҙғанысҡа ҡаршы, туғандарымдың барыһы ла мәрхүм инде, — тип хәтер йомғағын һүтте әңгәмәсем.\nНахаҡҡа рәнйетелгәндәр “балок” тип аталған бәләкәй генә барак формаһындағы өйҙәрҙә көн күрә. Ғаилә башлығы кобальт заводында хеҙмәт итә, ҡатыны янғын часында телефонист булып эшләй.\n— Башҡалар нимә күрә, беҙ ҙә шуны кисерҙек, һөргөнгә һөрөлгәндәр, тип кәмһетеп ҡараусылар ҙа булманы, сөнки беҙҙең кеүектәр күп ине, — тип иҫләй Асия Ғазина.\n1961 йылда хаҡлы ялға сыҡҡас, ғаилә Бөрйәнгә ҡайтып төпләнә. Ағиҙел ҡасабаһынан бәләкәй генә йорт һатып алып, мал, ҡош-ҡорт аҫрап йәшәй башлайҙар. Башҡортса насар белгән 11 йәшлек ҡыҙға тиҫтерҙәре араһында “халыҡ дошманы балаһы” тип ситләтеп ҡараусылар ҙа була, әммә кәүҙәгә сибек кенә булһа ла, уҡыуға зирәк, тырыш Асия тиҙ арала үҙ кешегә әйләнә.\nИҫке Собханғолда мәктәпте тамамлағас, ҡыҙ бер йыл “Өфө” аэропортының туҡланыу цехында үлсәп төрөүсе булып эшләп ала. Икенсе йылына статистика, информатика һәм хисаплау техникумына уҡырға инә, әммә уны тамамлай алмай, ауырыу сәбәпле, Бөрйәнгә ҡайтып, машина-иҫәп станцияһына оператор булып эшкә инә.\nШунда осрата ла инде ул буласаҡ тормош иптәшен. Монасип ауылы егете Йәҙгәрҙең Өфөлә Рәми Ғарипов исемендәге мәктәп-интернатты тамамлап, шоферлыҡҡа уҡып, леспромхозда эш башлаған мәле. Зәңгәр күҙле, яғымлы тауышлы һылыуҙы бер күреүҙә оҡшата ул. Башта уға һүҙ ҡушырға ла тартынып, хистәрен хат аша ғына аңлата. Бер аҙ дуҫлашып йөрөгәс, гөрләтеп туй үткәрәләр.\n— Тормош иптәшем һигеҙ балалы ғаиләлә буй еткергән, ә мин яңғыҙым үҫтем. Ҡусты-һеңлеләре, апай-ағайҙары булғандарға бер аҙ көнләшеп тә ҡарай инем. Ҙур үҫеп, ғаилә ҡорғас, балаларым күп булһын ине, тип бәләкәйҙән хыяллана торғайным, — ти Асия ханым.\nХыялы тормошҡа аша. Туғыҙ балаға ғүмер бүләк итә Ғазиндар, үҙҙәре йорт та һалып сығалар. Балаларының барыһы ла мәктәптә яҡшы уҡый, йәмәғәт эштәрендә, спортта әүҙем ҡатнаша.\n— Иң тәүҙә хеҙмәткә һөйөү тәрбиәләргә тырыштыҡ, тормошта юғалып ҡалмаһындар өсөн бәләкәй саҡтарынан эшкә күндереп үҫтерҙек, — ти әңгәмәсем.\nБарыһы ла күңеленә оҡшаған һөнәр һайлап, бөгөн үҙҙәре ғаилә ҡороп, балалар үҫтерә. Оло ҡыҙҙары Әлфиә, Башҡортостан дәүләт аграр университетын тамамлап, бөгөн Красноярскиҙа йәшәй, бер бала әсәһе. Улдары Ғәҙел тыуған ауылында төпләнә, йорт һалып инә. Ике бала атаһы Себерҙә вахта ысулы менән водитель булып хеҙмәт итә. Әминәләре лә ике балаға ғүмер бүләк иткән, улар ҙа тиҙҙән яңы йорт туйларға йыйына.\nӘҡлимә иһә – юғары белемле уҡытыусы, ғаиләһендә лә ҡыҙ менән малай буй еткерә. Раушания “Шүлгәнташ” ҡурсаулығында экология буйынса белгес булып эшләй, ҡыҙ үҫтерә. Розалиялары ла ҡасабала төпләнгән, дауаханала лаборант вазифаһын башҡара, ғаиләһендә ике ҡошсоҡ ҡанат нығыта. Кесе улдары Әсҡәт тәүҙә сәнғәткә тартыла, һалдат бурысын үтәп ҡайтҡас, ҡараштары үҙгәреп, быраулаусы һөнәренә эйә булып, Себер тарафтарына юл тота. Төпсөк ҡыҙҙары Азалияның ғаиләһендә бер малай үҫә, улар ҙа йорт һалып сыҡҡан, яңы өйгә тағы ла бер бәпес алып ҡайтырға йыйыналар.\n— Өлкән улыбыҙ Булаттың ғына яҙмышы аяныслы булды, — тип күҙҙәренә йәш ала Асия ханым.\nЭш урынында фажиғәгә осрап, ҡаты ауырып, йәшләй генә вафат була Булаттары. Ике балаһы етем ҡала, әсә кешенең һаулығын да ныҡ ҡаҡшата ҡара ҡайғы. Тормош иптәшенең, балаларының терәк булыуы ғына йөрәк һыҙлауҙарын баҫырға ярҙам итә.\nБөгөн Йәҙгәр Исрафил улы менән Асия Фитрат ҡыҙы 13 ейән-ейәнсәрен һөйөп, балалары иғтибарын тойоп, бәхетле ғүмер кисерәләр. Хаҡлы ялда булһалар ҙа, ҡош-ҡорт аҫрайҙар, мул итеп баҡса үҫтерәләр. 1990 йылда беренсе йорттарын һыу баҫып, эшлектән сығарғас, яңы йорт һалып сығалар.\nӘйткәндәй, ғаиләнең бар мөлкәте, фотоальбомдар шул ваҡытта зыян күрә, Асия ханымдың “Әсәлек даны” ордены ла, миҙалдары ла юғала.\n— Бар нәмәне лә яңынан тергеҙеп була, кеше ғүмеренән башҡа. Балаларымдың, ейән-ейәнсәрҙәремдең һау булыуын ғына теләйем. Элекке заманда күп балалы әсәләргә орден-миҙал бирһәләр ҙә, матди яҡтан ярҙам бик аҙ булды, хәҙер дәүләтебеҙ балалы ғаиләне хәстәрләй, шуға күрә йәштәр ҡурҡмаһындар, күберәк бала тапһындар ине, улар бит – тормошобоҙ асылы, — тигән теләктәрен белдерҙе әңгәмәсем.


Башҡортостандың “Мин илһөйәр” төбәк йәмәғәт ойошмаһы “Минең изге тыуған төйәгем” республика асыҡ интернет-конкурсы ойошторҙо Ошо көндәрҙә Өфөлә уға йомғаҡ яһалды. Конкурста 7 йәштән алып 30 йәшкә тиклемге кешеләр ҡатнашты. Сараның географияһы бик киң, эштәрҙе Урал аръяғы райондарынан, ҡалаларҙан...\nБашҡортостан йәнә Бөтә Рәсәй география буйынса диктантҡа ҡушылды\nБашҡортостан йәнә Бөтә Рәсәй география буйынса диктантҡа ҡушылды. Былтырғы менән сағыштырғанда илдә майҙансыҡтар һаны ун тапҡырға күберәк булды. Акцияны бөтә субъекттар ҙа күтәреп сыҡты. Сараның төп маҡсаты – халыҡтың география буйынса белем кимәлен тикшереү һәм был фәнгә ҡыҙыҡһыныуҙы арттырыу....\nРәсәйҙең радиациянан, биологик һәм химик ҡоралдан һаҡланыу үҙәге белгестәре Сүриәнең Алеппо ҡалаһында террорсыларҙың химик ҡорал ҡулланыуын иҫбатлаған. Был турала Рәсәй оборона министрлығҡы вәкиле Игорь Конашенков хәбәр иткән. Алеппоның көньяҡ-көнбайышында министрлыҡ белгестәре миналарҙы, тупраҡты...\nРәсәй-Башҡортостан телеканалында беҙ күрһәткән сюжеттан һуң, Ауырғазы районының Кәбәс биләмәһендә йәшәүселәргә һыу биргәндәр. Аҡса йыйып алынһа ла, торбалар һыуһыҙ тутыға, тип хәбәр иткәнйне беҙгә урында йәшәүселәр. Кәбәс биләмәһендәге өс ауылда бер-нисә йыл рәттән һыу булмаған....\nБашҡортостанда юлдарҙа водителдәргә ашау һәм йылыныу өсөн мобиль пункттар ҡуйылды. Улар федераль янғын һүндереү хеҙмәтенең 28 отряды һәм Белорет буйынса авария-ҡотҡарыу хеҙмәте нигеҙендә булдырылды. Ҡара һыуыҡ көндәрҙә һәр кемдең күсмә пунктта ҡапҡылап һәм йылынып алырға мөмкинлеге...\nСалауат Юлаев хоккей командаһы ла яңы йыл алдынан яҡшы уйын күрәһәтә. Беҙҙең команда рәттән 7-се еңеүгә өлгәште. Иҫегеҙгә төшөрәбеҙ, кисә юлаевсылар Мәскәүҙә "Спартак" менән осрашты. Өҫтәмә ваҡытта Захар Арзамасцевтың индергән шайбаһы беҙҙең командаға еңеү килтерҙе. Иҫәп 4-кә 3. Уйында ҡарарға...\nРеспубликаның төп шыршыһы быйыл Ватан этнопаркында ҡуйылды. Ул 30 метрлыҡ. Тиҙҙән бында боҙ ҡаласығын төҙөү ҙә башлана. Биләмәнең бер өлөшөндә конькиҙа шыуыу өсөн майҙансыҡ эшләнәсәк. Башҡаланың төп проспектын да яңы йылға биҙәү башланды. Октябрь районында ғына егерме меңдән артыҡ гирлянда...\nДәүләт Думаһында Рәсәй-Сүриә хеҙмәттәшлегенең айырым статусы тураһындағы закон проекты әҙерләнә. Атап әйткәндә, депутаттар Мәскәү менән Дамаскты туғандаш ҡалалар итергә ниәтләй. Емерелгән ҡаланы тергеҙеүгә Рәсәй белгестәрен йәлеп итеп хеҙмәттәшлекте тағы ла нығытыу ҡарала. Астанала ЭКСПО...\nБәләбәй – сылтыр шишмәләр иле. Тик райондың Яңы Казанка ауылы халҡы һыуһыҙ интегә. Дөрөҫөрәге һыу бар, ләкин, бөтә ғаиләләргә лә етмәй. Ауылда сауҙа кибете лә юҡ. Халыҡҡа аҙыҡ-түлек һәм башҡа кәрәк-яраҡтар алыр өсөн йәйәүләп күрше ауылдарға йөрөргә кәрәк. Сөнки, пассажир автобусы йөрөмәй. Ә ауылда...\nБашҡортостанда хәйриә эшмәкәрлегенә йөҙҙәрсә миллион һум аҡса бүленә\nБашҡортостанда хәйриә эшмәкәрлегенә йөҙҙәрсә миллион һум аҡса бүленә. Меңләгән кешегә кәрәкле ярҙам күрһәтелә. Был хаҡта республика башлығы Рөстәм Хәмитов “Ҡатын-ҡыҙҙар диалогы. Сикһеҙ мәрхәмәтлелек” форумында белдерҙе. Республикала хәйриә эшмәкәрлеге тик һуңғы биш йылда ғына ныҡлар үҫешә...\nРус география йәмғиәтенең Башҡортостан төбәк бүлексәһенең ултырышында 2017 йылға пландар билдәләнде\nКиндерле мәмерйәһендә һәм Еҙем йылғаһында тәбиғи парк төҙөү, “Йәшел сауҡалыҡ” шифаханаһы янында бал ауылы булдырыу - Рус география йәмғиәтенең Башҡортостан төбәк бүлексәһенең ултырышында 2017 йылға пландар билдәләнде. Республиканың һәр район-ҡалаһында ойошманың бүлексәләре бар. Дәүләкәндә...\nИртә ҡыш саңғысыларға хуш килде. Ҡышҡы спорт төрҙәрен үҙ итеүселәр быйыл миҙгелде ике-өс аҙнаға алдан башланы. Шулай ҙа барлыҡ тау саңғыһы базалары ла кешеләрҙе ҡабул итергә әҙер түгел, сөнки ҡар ҡатламы әлегә йоҡа. Ә бына Өфөләге олимпия резервындағы балалар мәктәбендә шөғөлләнеүселәр саңғыға...\nБөгөн Өфөлә “Ҡатын-ҡыҙҙар диалогы. Сикһеҙ мәрхәмәтлеклек” форумы үтә\nБөгөн Өфөлә “Ҡатын-ҡыҙҙар диалогы. Сикһеҙ мәрхәмәтлеклек” форумы үтә. Мәртәбәле сарынң Өфөлә үтеүе осраҡлы түгел. Республикала тәүгеләрҙән хәйриә эшмәкәрлеге тураһында закон ҡабул ителде, беҙҙә 300-ҙән ашыу хәйриә ойошмаһы эшләй, һәм Өфө 2018 йылға билдәләнгән Евразия ҡатын-ҡыҙҙар форумын...\nТере килеш үлтәргәндәр. Салауат ҡалаһында йәшәүсе үҙенең иҫәнлеген иҫбатларға тырыша. ЗАГС-тарҙың береһендә уны үлгәндәр иҫәбенә индергәндәр. Эш хаҡын һәм пенсия түләүҙе лә туҡтатҡандар. Иҫән кешегә теге донъянан нисек кире ҡайтырға һуң? Ике ай инде Сергей Никитин үҙенең иҫәнлеген иҫбатларға...\nБәләбәй – сылтыр шишмәләр иле. Тик райондың Яңы Казанка ауылы халҡы һыуһыҙ интегә. Дөрөҫөрәге һыу бар, ләкин, бөтә ғаиләләргә лә етмәй. Ауылда сауҙа кибете лә юҡ. Халыҡҡа аҙыҡ-түлек һәм башҡа кәрәк-яраҡтар алыр өсөн йәйәүләп күрше ауылдарға йөрөргә кәрәк. Сөнки, пассажир автобусы йөрөмәй. Ә...\nБашҡортостанда газ индерелгән 17 мең йорт һәм бер мең 300 социаль объект хәүефле тип табылған\nБашҡортостанда газ индерелгән 17 мең йорт һәм бер мең 300 социаль объект хәүефле тип табылған. Быны республиканың ғәҙәттән тыш хәлдәр идаралығы белгестәре асыҡлаған. Фажиғәле осраҡтарҙы иҫкәртеү маҡсатында белгестәр аңлатыу эштәре алып бара.Ҡырмыҫҡалы районы Салйоғот ауылындағы янғын...


Константин Райкиндың ҡурҡыуы һәм һоҡланыуы | Государственный русский драматический театр г. Стерлитамак\nКонстантин Райкиндың ҡурҡыуы һәм һоҡланыуы\nАҙаҡҡы мәлдә был осрашыуҙың мөмкин түгеллегенә ышана яҙһаҡ та - беҙ ысын күңелдән көттөк һәм өмөтләндек... Әммә ләкин был тормошҡа ашты! Маэстро Константин Аркадьевич Райкин Стәрлетамаҡ рус дәүләт драма театрына килде!\nУл яңыраҡ ҡына үткән #өсмырҡылдаҡ премьераһын ҡараны, театр актерҙары менән осрашты. Ирониялы, һоҡланғыс һәм көс-ҡеүәте ташып тора! Беҙ һаман да көслө тәьҫораттар аҫтында. Әлбиттә, уның иҫ киткес юморын баҫылған текст аша биреүе ауыр, шулай ҙа, Оҫта менән осрашыу шатлығын яратҡан тамашасыларыбыҙ менән бүлешмәйенсә булдыра алмайбыҙ. Һеҙҙең иғтибарға иң сағыу цитаталар.\nБары тик талант буйынса ғына алам\nМин 12 йыл Мәскәү сәнғәт академия театрында уҡыттым. Курстың художество етәксеһе инем инде. Шунан беҙ “Юғары сәхнә сәнғәте мәктәбе”н астыҡ. Ҡайһылыр этапта, үҙҙәре өсөн актерҙар әҙерләү маҡсатында, ололар театры үҙенең уҡыу йортон асырға теләй. Был тулыһынса минең тәжрибәүи эшмәкәрлегем менән бәйле: мин бик күп уйнайым, күп ҡуям, мин – худрук, мин театр эшмәкәрлегенең дүрт төрө менән шөғөлләнәм, шулай ҙа был бер кешелә һирәк берләшә. Мин курс йыйған ваҡытта, унда яңы тарихта бер нәмә лә аңламаған, бер нәмә лә уҡымаған, ауыл балалары ла бар. Мин уларҙы оҙаҡ һайлайым, өс түгел, ә биш тур яһайым: әңгәмә менән, күнегеүҙәр менән, этюдтар менән. Был нисек тә булһа әҙерәк хата ебәреү өсөн эшләнелә... әммә барыбер яңылышлыҡтар осрай. Тик эш кенә, был кешенең кем икәнен күрһәтә. Әйтәйек, холҡо ихтыярһыҙ икән, был кеше актер эше өсөн бер нисек тә тап килмәй, минеңсә. Шуның өсөн дә мин уларҙы аямайынса ҡыуам. Мин ҡыуған билдәле актерҙарҙың иҫәбе-һанын әйтеүе лә оят. Улар киноларҙа төшөп кенә билдәле булып киттеләр, унда бөтөнләй башҡа талаптар. Улар менән хушлашыуыма: “Аллаға шөкөр!” – тейем.\nХис-тойғолар менән - ҡатын-ҡыҙға мөғәлләмә иткән кеүек эш итергә кәрәк\nХис-тойғоға, һин унан башҡа ла эш итә аласығыңды төшөндөрөргә кәрәк, һәм ул шундуҡ һиңә йүгереп килеп етәсәк! Бына һинең текстың яҙылған, теләһә нимә эшлә, дөрөҫ итеп әйт! Текст эсендә аңла йәки аңлама! Үҙ көсөңдө һынайһың, уйнайһың – бының бер ояты да юҡ! Кеше шулай ҡоролған, артист шулай ҡоролған, беҙ - бер бөтөн әҙәмдәр. Формаға һәм йөкмәткегә бүленеү - ул тик шартлы билдәләр: өҫтәлгә һуҡтың һәм һуҡҡаның өсөн асыуландың! Һүрәтләй белергә кәрәк һәм бынан ҡурҡырға ярамай. “Әгәр ҙә мин тоя алмаһам?” тигәндән ҡурҡмаҫ өсөн, мин студенттарға ошоларҙы өйрәтәм дә инде.\nАктер эше – һөнәр генә түгел, ә йәшәү рәүеше – минең атайым шулай йәшәне\nУның бөтөнләй педагогик һәләте юҡ ине. Әммә ул гениаль рәүештә һүрәтләй белә торғайны, һәм ул күрһәткәнде иҫең китеп ҡабатлағы килә... Был бер кемгә лә килешмәй ине, хатта миңә лә. Ул һөнәре менән йәшәне, уның өсөн «дисциплина» һүҙе бөтөнләй үҙ мәғәнәһен юғалта торғайны. Сөнки ул үҙе тәртип ине, ул башҡаса булдыра ла алманы. Икенсе ҡыңғырауҙан һуң ул сәхнәлә бер үҙе була торғайны: әҙерләнә ине.\nҺәм мин үҙем дә шулай йәшәйем: минең тормошомдоң мәғәнәһе шунда – мин бөгөн нисек уйнаясаҡмын. Спектакль насар үтһә, минең тормошом бөтөнләй мәғәнәһеҙгә әйләнә. Ә яҡшы үтһә: “Был донъяла мин юҡҡа ғына йәшәмәйем икән!”- тип уйлайым. Был бик ауыр, әммә мин шулай ҡоролғанмын. Минең курсымдан, берәүһе булһа ла, шулай йәшәһен ине, тип теләйем.\nКино – ул сәнғәттең техник төрө\nУл алдау сәнғәте. Эре планда мөхәббәт сәхнәһен уйнаған ваҡытта, һин ғашиҡ күҙҙәреңде икенсе режиссерҙың яурыны аша үткәрәһең, ә был ваҡытта һинең партнерша булған кешең Североморскта икенсе кинола төшөп йөрөй. Мин бик күп яҡшы режиссерҙарҙа төшкәнем булды, әммә ләкин мин быны бер ҡасан да, театрҙа эшләгән профессиональ артист алған ләззәт менән сағыштырмаясаҡмын. Театрҙа һин – төп тасуири сара! Бына шуның өсөн дә инде, театр артисы көсәнмәй генә кинола төшә, ә кино артисы сәхнәлә уйнай ҙа алмаясаҡ, улар ярҙамға мохтаждар... Сәхнә бөтә тәбиғәтеңде асыҡлай һәм абсолют рәүештә һөнәреңдең оҫтаһы булыуын талап итә! Кинола бер дубль эсендә үтеп барыусыны ла өйрәтеп була.\nБеҙҙең эштә ҡурҡа һәм һоҡлана белеү мөһим...\nБер ваҡыт мин үҙемдең беренсе курс студенттарыма Яңы йылды театрҙа, театр буфетында ҡаршыларға тәҡдим иттем. Уларға билмән бешерҙем, ә төндә, Яңы йылды ҡаршылағас, мин быларға әйтәм: “Әйҙәгеҙ сәхнәгә!” Сәхнә бер үҙе тора, бер бөртөк яҡтыртыу өсаяғы, буш зал..., был артист булмаған кешегә нимә инде? Ябай ангар, шаҡтай күңелһеҙ... Ә былар шундай һоҡланыу кисергән төркөмсөктәй булып таралыштылар, сәхнәне, иҙәнде тотоп ҡарайҙар, яттылар ҙа фотоға төшә башланылар... Һәм мин уларға шул ваҡытта әйттем: «Егеттәр-ҡыҙҙар, был фотоларҙы һаҡлағыҙ. Һәм һеҙ киләһе әхлаҡһыҙ тетеү ваҡытында “тетеүселәр” булһағыҙ, был фотолар һеҙҙең өсөн шелтә булмаһын ине: һеҙ ниндәй булғанһығыҙ һәм кемгә әйләнгәнһегеҙ... Бына һәр ваҡыт ошолай булһын!»\n«Был Константин Аркадьевич аңраланған, ярай инде, көтөп торорбоҙ...»\nБер ваҡыт мин Островский буйынса Петр Наумович Фоменкола спектакль ҡараным һәм аҡылдан яҙҙым: «Был бит беҙҙең тормош тураһында! Был бит тамам заманса!» Яңынан уҡып сыҡтым, һәм аңланым – был иң яҡшы драматург, һәм уны ҡуя башланым, өҙөктәр эшләнем, уйнарға хыялландым...\nБер мәл диплом спектаклен Островский буйынса ҡуйырға булдыҡ, һәм мин Алла Покровскаянан был диплом спектаклендә, студенттарым менән бергә, Ахов ролен (гениаль роль - артист өсөн бүләк) уйнауҙы һораным. Беҙ репетицияларҙы башланыҡ. Һәм күҙ алдына килтерәһегеҙме, шул ваҡытта минең студенттарым худрук менән репетиция яһағандарын аңлап ҡалдылар, ә мин бит улар өсөн күктә йәшәүсе, Оҫта. Мин бик оҙаҡ эшләйем, яй... һәм... килеп сыҡмай. Минең һәр ваҡыт шундай осором була. «Минең килеп сыҡмаясаҡ та, мин быны уйнай алмаясаҡмын», тип уйлай башлайым. Тәүҙә улар ышанмайҙар, шунан ғына минең ысынлап та килеп сыҡмағанын аңлайҙар. Ә Алла Борисовна Покровская өсөн барыбер: студентмы, худрукмы...бөтәһе лә артистар, һәм ул иҫкәрмәләр эшләй башлай, һәм шул тиклем йән көйҙөргөс: “Йә инде, Кость, тағы ла бер тапҡыр эшләп ҡара инде... ” Ә минең килеп сыҡмай! Һәм мин өмөтһөҙлөктән илай башлайым. Ә был студентиктар ҡомлоҡта уйнаған балалар кеүек: әгәр ҙә берәйһе илай башлаһа, улар уны йәлләмәйҙәр, улар уны тикшерәләр. Һәм былар ҙа шулай: «илаҡ худрук», улар мине йәлләргә кәрәк икәнен уйлап та бирмәйҙәр, улар тикшерәләр – бына ниндәй икән ул, баҡтиһәң...\nБеҙҙең эштә тәжрибә еңеллек килтермәгәнен, миңә уларға ҡарағанда еңелерәк булмағанын, ана шул ваҡытта, аңлағандарҙыр, тип уйлайым. Ысынында, беҙ бөтәбеҙ ҙә тиң, һәм беҙҙең тәжрибәбеҙ әһәмиәтле түгел. Һинең исемең, дәрәжәң бар, ә үҙең насар уйнайһың икән, ниндәй айырма?..\n#русдраматеатры #константинрайкин #бынаһиңәосрашыу #бәхетбар #стәрлетамаҡ #театрмөхәббәтмәңгегә


Хәбәрҙәр: Украина иҡтисады үҙ сәйәсәтенән зыян күрә.\nУкраина иҡтисады үҙ сәйәсәтенән зыян күрә.\nУкраинаның иҡтисади хәле хөртәйә бара. Ил хөкүмәтенең яңы башлығы Арсений Яценюк ҡаҙнала аҡса булмауын таныны һәм хосуси милекте дәүләт милкенә әйләндереү иҫәбенә бюджетты тулыландырырға вәғәҙә бирҙе.\nРәсәй “Газпром”ы апрелдән Украинаға газға ташламаларҙы бөтөрөргә ҡарар итте, быны ул Киевтың газ өсөн түләмәүе менән аңлатты. Яуап итеп Арсений Яценюк былай тип белдерҙе:\n“Беҙ кранды икенсе яҡҡа әйләндереп ҡарарбыҙ. Рәсәйҙең ике яҡлы Рәсәй-Украина килешеүен боҙорға хаҡы юҡ. Беҙ, бурысты ҡаплатыу өсөн, ресурстар табырбыҙ. Рәсәй газды Украинаға ҡаршы ҡорал итеп ҡуллана алмай.”\nИке илдең иҡтисади мөнәсәбәттәрендә газ ҙур роль уйнай. Европаға тәғәйенләнгән газдың 60 проценты Украина аша үтә. Украина һатып алған газдың 60 проценты Рәсәйҙән килә. Киевтың газ өсөн Мәскәүгә миллиард евронан ашыу бурысы бар.\nУкраиналағы сәйәси тетрәнеүҙәр иҡтисади коллапс тыуҙырыуы ихтимал. Рәсәй вәғәҙә ителгән кредитты туҡтатты, Халыҡ-ара валюта фонды кредит биргән хәлдә лә, популяр булмаған реформалар үткәреүҙе талап итәсәк.\nҺуңғы айҙарҙа Украина милли валютаһының курсы 10 процентҡа, долларға ҡарата 12 гривнаға ҡәҙәр түбәнәйҙе. 2010 йылда 4 проценттан артып киткән иҡтисади үҫеш рецессия менән алмашынды. Дәүләт бурысы ВВП-ның 43 процентын тәшкил итә. Инвесторҙарҙың ышаныс кимәле буйынса Бөтә донъя банкы Украинаны 137-се (183-тән) урынға ҡуйҙы.\nСит ил инвесторҙарын Украиналағы тотороҡһоҙлоҡ ҡурҡыта.\n“Уҙған йомалағы сәйәси үҙгәрештәрҙән һуң, Евробондтарға хаҡтар 5 пунктҡа күтәрелде, киләһе дүшәмбе йәнә 5 пунктҡа, фонд баҙары индексы 20 процентҡа үҫте, илгә аҡса килә башланы, тик Ҡырымдан килгән хәбәрҙәр барыһын да кирегә борҙо,”-ти Dragon Capital инвестиция компанияһы генераль директоры.\nБәләкәй һәм уртаса ҙурлыҡтағы предприятиелар тотороҡлолоҡ булмауҙан һәм үҫә барған инфляциянан ыҙа сигә. “Улар хаҡтарҙы күтәрергә мәжбүр, ә һатып алыусылар былай ҙа кәмей,”-тип зарлана “Must Nave”тегеү компанияһын асыусыларының береһе:\n“Әлбиттә, халыҡ кәйефтәре булмаған өсөн генә әҙерәк һатып алмай. Күптәр иртәгә нимә булаһын, хеҙмәт хаҡы ала алыуын, хәлдәрҙең нисек булаһын белмәй, шуға күрә аҡсаны һаҡсыл тотонорға тырыша.”\nУкраинаның яңы иҡтисад министры фекеренсә, тәүге нәүбәттә власть идаралығын тергеҙергә һәм урамдарҙа тәртип булдырырға кәрәк. Шунһыҙ иҡтисад тураһында һүҙ йөрөтөү ҙә мөмкин түгел.


Рөстәм Хәмитов: Әлшәй районында ҡошсолоҡ комплексын төҙөүҙә башҡа темптар кәрәк // Иҡтисад | новости башинформ.рф\nРөстәм Хәмитов: Әлшәй районында ҡошсолоҡ комплексын төҙөүҙә башҡа темптар кәрәк\n11:32, 1 июня 2015 Иҡтисад\nӨФӨ, 2015 йыл, 1 июнь. /«Башинформ» мәғлүмәт агентлығы, Илья Спиридонов/.\nРөстәм Хәмитов эш сәфәре менән Әлшәй районында булды. Раевка ауылында Башҡортостан Башлығы ҡатнаш аҙыҡ етештереүсе, иген һәм май бирә торған культураларҙы ҡабул итеү, киптереү, һаҡлау буйынса хеҙмәттәр күрһәтеүсе «Раевка элеваторы» ябыҡ акционерҙар йәмғиәтендә («Башҡортостан бройлеры» ябыҡ акционерҙар йәмғиәтенә инә) булды. Элеваторҙың һыйҙырышлылығы 76 мең тонна тәшкил итә, ҡатнаш аҙыҡ заводының ҡеүәте – тәүлегенә 150 тонна.\n2014 йылда ауыл хужалығы предприятиеһы 12 196 тонна ҡатнаш аҙыҡ етештергән, 16 010 тонна иген һәм май бирә торған культуралар әҙерләнгән. Продукцияны һатыуҙан һәм хеҙмәттәрҙән килгән төшөм 156 миллион һум тәшкил иткән, был 2013 йылғы күрһәткестән 35 процентҡа юғарыраҡ.\nБыйыл предприятие ҡатнаш аҙыҡ заводын һәм элеваторҙы яңыртырға планлаштыра, тип хәбәр итте «Башҡортостан бройлеры» ябыҡ акционерҙар йәмғиәтенең генераль директоры Олег Дробышев. Бының өсөн 90 миллион һумға илебеҙҙә етештерелгән ҡорамалдар һатып алынасаҡ. Реконструкциянан һуң йылына 120 мең тоннаға тиклем юғары сифатлы ҡатнаш аҙыҡ етештерергә мөмкин буласаҡ.\nҠатнаш аҙыҡ заводын яңыртыу «Башҡортостан бройлеры» ябыҡ акционерҙар йәмғиәте ҡошсолоҡ комплексын төҙөү буйынса инвестиция проектын ғәмәлгә ашырыуға бәйле. Объект проект ҡеүәтенә сығыу менән йылына 40 мең тонна ҡатнаш аҙыҡ талап ителәсәк. Ҡошсолоҡ комплексында 212,9 мең ҡош-ҡорт аҫрала. 210 яңы эш урыны булдырылған. Дәүләт ярҙамы күләме 268 миллион һум тәшкил иткән. Әммә проектты ғәмәлгә ашырыу темптары республика Башлығын ҡәнәғәтләндермәне.\n– Дүрт йыл буйына ошо хаҡта һөйләйбеҙ, әммә бер ниндәй ҙә үҫеш күренмәй, – тине Рөстәм Хәмитов. – Беренсе сиратты сафҡа индерҙегеҙ, хәҙер икенсеһен эшләгеҙ. Беҙ бит һеҙгә ярҙам итәбеҙ. Миңә һеҙҙең йылдамыраҡ эшләүегеҙ кәрәк.\nТеги: ауыл хужалығы,әлшәй районы,бр башлығы


Тел дәрестәрен уҡытыуҙың заманса алымдары » Табын\n- материалды бер нисә тапҡыр ҡабатлау, һәр үҙләштереү этабын контролдә тотоу, терәк материалға таяныу;\n- һәр уҡыусы менән яҡындан аралашыу;\n- мәжбүр итмәйенсә уҡытыу;\n- конфликтһыҙ уҡытыу, һәр баланың уңышын баһалап барыу;\n- уҡытыу һәм тәрбиәнең берлеге.\nБыл технологияны мин уҡытыуҙың эффектлылығын, белем сифатын күтәреү, шуның менән бергә баланы шәхес булараҡ үҫтереү, уҡыусыға дифференциаль яҡын килеп, уҡытыуҙы индивидуалләштереү маҡсатынан да ҡулланам. Терәк схема-конспект менән эшләү дәүерендә төрлө характерҙағы эш формалары ҡулланыла.\nСхема-таблицаларҙы файҙаланғанда уҡыусы күреү хәтере, логик фекерләүе аша дәреслектә бирелгән ҡағиҙәләрҙе онотолмаҫлыҡ итеп үҙләштерә. Уларҙы дәрестең төрлө этаптарында һәм индивидуаль эштәр үткәргәндә, шулай уҡ таратыу материалдары булараҡ та ҡулланырға була. Терәк схемалар төҙөү, уларҙы яҡлау, нығытыу күнегеүҙәре эшләү, үҙләштереүҙе тикшереү маҡсатынан тестар, зачеттар, төрлө типтағы ижади яҙма эштәр уҙғарыу ҙа ҡаралған. Һәр бүлек буйынса тематик папкалар булдырыу, төрлө карточкалар эшләү ҙә әһәмиәтле.\nУҡыусылар үҙҙәре төҙөгән схемалар ҙа материалды яҡшыраҡ аңларға ярҙам итә. Уны төҙөү процесы эҙләнеү, асыш атмосфераһын тыуҙыра. Бындай терәк схема-конспекттарҙың әһәмиәте ҙур: улар-ға таянып, уҡыусылар белемдәрен иҫкә төшөрә, нығыта, бөгөнгө һәм алдағы дәрестәрҙә нимәләр өйрәнеләсәген күҙаллай.\nТел дәрестәрендә "Һүҙ төҙөлөшө, һүҙ яһалышы” темаларын үҙләштергән ваҡытта рәсем-терәктәр ярҙамында яңы теманы аңлатыу отошло. Ҡушма һәм парлы һүҙҙәрҙең дөрөҫ яҙылышы ла уҡыусыларға ҙур ҡыйынлыҡ тыуҙыра. Был күренештәрҙе лә рәсем-терәктәр менән аңлатыу уңышлы һөҙөмтә бирә. Ҡулы менән рәсем төшөрөп, күҙе менән ҡарағас, унан яҙып ҡуйғас, был һүҙҙәрҙең мәғәнәһе һәм дөрөҫ яҙылышы уҡыусыларҙың хәтерендә оҙаҡ һаҡлана. Уҡыусыларға заманса дәрестәр – дәрес-әңгәмә, дәрес-лекция, дәрес-түңәрәк өҫтәл, дәрес-экскурсия, дәрес-диспут, дәрес-конференция бик оҡшай. Контроль эш дәрестәренә телдән һәм яҙма һорауҙарға яуап алыу, тестар, зачеттар, диктант, изложение, инша, уҡыусыларҙың белем кимәленә ҡарап төҙөлгән төрлө карточкалар инә.\nБөгөн компьютер технологияһы киң ҡулланылышта. Шуға ла карточкалар, тест һорауҙарын, дәрес өсөн терәк схемаларҙы төҙөп, яңыртып тороу ҡыйынлыҡ тыуҙырмай.\nКластан тыш сараларҙа милли традицияларға, ғөрөф-ғәҙәттәргә ҙур урын бирелә, улар аша уҡыусыларҙа милли үҙаң, милләттең үткәненә, хәҙергеһенә ихтирам, иғтибар тәрбиәләү, тәбиғәткә һаҡсыл ҡараш булдырыу төп маҡсат булып тора.\nТел һәм әҙәбиәт дәрестәре өсөн үҙем төҙөгән дәрес презентациялары, халыҡ ижады буйынса дискыларым бар. Уларҙы әүҙем ҡулланам.\nТуған телде уҡытыуҙы камиллаштырыуҙың сиге юҡ, тик эҙләнергә, яңылыҡҡа ынтылырға, билдәләнгән маҡсатҡа ҡыйыу барырға кәрәк. Әгәр уҡытыусы дәрес уҙғарыуға бар көсөн һалып, һәләтен эшкә ҡушһа, дәрестә күргәҙмә материалдарҙы етерлек ҡулланһа, төрлө уйын ситуациялары, инновацион технология элементтарын дөрөҫ файҙалана белһә, уңыштар һиҙелерлек буласаҡ.\nҮтәк мәктәбенең татар теле һәм әҙәбиәте уҡытыусыһы.


Әҙәпкә ғәҙәтләнһәң... » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Иман » Әҙәпкә ғәҙәтләнһәң...\nӘҙәпкә ғәҙәтләнһәң... 23.01.2018 // Иман\nӘҙәпкә ғәҙәтләнһәң – әҙәм булырһың, яманға ғәҙәтләнһәң – әрәм булырһың, ти халыҡ. Йылдар-быуаттар менән һыналған аҡылда тәрән мәғәнә бар. Ошоға бәйле хатта ХIХ быуат урталарында яҙыу һәм мәғрифәт эше менән шөғөлләнгән башҡорт улы Ризаитдин Фәхретдинов яҙып ҡалдырған аманат-нәсихәттәрҙә лә тәрән хаҡлыҡ бар. Бөгөн дә авторҙың “Нәсихәттәр” хеҙмәтендә урын алған “Йәмғиәт ҡағиҙәһе” әҙәп ынйыларыбыҙҙы тулыландырған рухи йәдкәребеҙ булып ҡала.\nlТәндең ағзалары бер-береһенә мохтаж булған кеүек, был донъяла йәшәгән осорҙа әҙәм балаһы ла тормош көтөү өсөн бер-береһенә мохтаждыр. Кешеләр бергә йәшәгәндә ихтыяждары эшләнер, хаҡтары үтәлер, нәҫелдәре сәләмәт ҡалыр. Бергә йәшәүҙең әҙәбе һәм шарттары, ҡағиҙә һәм ҡанундары бар, уларға иғтибарлы булырға кәрәк. Шуның өсөн бер-берегеҙҙе һәр ваҡыт хөрмәт итегеҙ. Аралашҡанда инсафлы булығыҙ. Тәртип ҡағиҙәләрен үтәгеҙ. Үҙ файҙағыҙға башҡаларҙы йәберләмәгеҙ. Эштә тотанаҡлы булығыҙ.\nlБергә йыйылыуҙың маҡсаты – бер кеше эшләй алмағанды башҡарыу, ярҙам итешеү һәм кәрәкле кәңәштәр бирешеү, милләт, Ватан хеҙмәттәрен уртаҡлашыу. Шуның өсөн бындай сәғәттәрҙә ярҙам күрһәтеүҙе, ошондай эштәргә ҡатнашыуҙы йәнегеҙ өсөн шөкөр тип белегеҙ. Әҙәм балаһы бер үҙе аҙ булһа, ҡарындаштары һәм дуҫтары менән күп була. Әгәр бындай сәғәттәрҙә йәмғиәткә хеҙмәтегеҙ теймәһә, барлығығыҙға ҡарағанда юҡлығығыҙ артыҡтыр.\nlШәриғәт бойорған өлөштәрҙе дин һәм милләт файҙаһы өсөн сарыф иткән кешеләр, гүйә, ахирәттә алыу шарты менән Йәнәби Аллаһҡа бурыс биргән кеүек булырҙар. Әгәр һеҙ ошоно иҫәпкә алып, малығыҙҙан өлөш сыҡҡан булһа, дин һәм милләт файҙаһына ҡулланығыҙ. Донъяла шөкөр һәм рәхмәт ишетерһегеҙ һәм ахирәттә тулыһынса, бәлки, артығы менән ҡайтарып алырһығыҙ.\nlМосолман кешенең теленән, ҡулынан мосолмандар сәләмәт булырға тейеш. Шуның өсөн телегеҙ, ҡулығыҙ һәм һәр хәрәкәтегеҙ менән мосолмандарҙы рәнйетмәгеҙ. Юлға сыҡмаҫтан элек юлдаш табығыҙ. Йорт алмаҫ борон күрше алығыҙ. Кеше көлдөрәсәк һүҙҙе һөйләмәгеҙ. Ҡул аҫтығыҙҙа булғандарҙың холоҡ һәм фиғелдәрен һаҡлағыҙ.\nРизаитдин ФӘХРЕТДИНОВТЫҢ “Нәсихәттәр” китабынан.


Хәтерҙән юйылмаҫ был көн\n22 Июнь , 13:48\n22 июндә Благовещен халҡы һәм ҡунаҡтары өсөн Хәтер һәм ҡайғы көнө сиктәрендә төрлө саралар ойошторолдо\n22 июндә Благовещен халҡы һәм ҡунаҡтары өсөн Хәтер һәм ҡайғы көнө сиктәрендә төрлө саралар ойошторолдо.\n1941 йылдың 22 июне таңында фашистик Германия ғәскәрҙәре иҫкәртеүһеҙ Советтар Союзына баҫып инә. Дүрт йылға һуҙылған яуҙа рәсми мәғлүмәттәр буйынса 27 миллион кешенең ғүмере өҙөлә, йөҙҙәрсә мең ауыл һәм ҡала ер менән тигеҙләнә. Башҡортостан ил азатлығы өсөн көрәшкә 700 меңгә яҡын ул һәм ҡыҙҙарын оҙата. Уларҙың һәр икенсеһе тыуған яҡтарына кире әйләнеп ҡайтмай. Күрһәткән батырлыҡтары өсөн республиканың 278 яугире Советтәр Союзы Геройы, ә 35 кеше Дан орденының тулы кавалеры исемдәренә лайыҡ була.\nБлаговещендар һәр йылдағыса быйыл да, Бөйөк Ватан һуғышы ҡаһармандарының, тыл ветерандарының батырлығын хөрмәтләп иҫкә алды. Бөйөк Ватан һуғышында һәләк булған ҡаһарман яҡташтар хөрмәтенә ҡуйылған мемориалға, ҡала-райондың башҡа һәйкәлдәренә лә сәскәләр һалынды.\n-Хәтерҙән мәңге юйылмаҫ 22 июнь көнө барыбыҙҙы берләштерә лә, күңелдә батырҙар иҫтәлегенә онотолмаҫ хәтирәләр ҙә йәшәтә. Хәтере ныҡ халыҡ батырҙарын онотмай, тарихи үткәне менән шәхси ғорурлана, - тип һөйләне райондың ветерандар советы рәйесе Рунизә Мәхмүтова.


Йәрминкәләр дауам итә | ГТРК «Башкортостан» — Новости Уфы и РБ\n16 октября 2019 — 19:08 ГТРК «Башкортостан»\nРеспубликаның район-ҡалаларында ауыл-хужалығы йәрминкәләре үтте. Сифатлы продукция, ауыл хужалығы тауарҙарын фермер, шәхси хужалыҡтар һәм эшҡыуарҙар тәҡдим итте. Байрам йәрминкәһе өсөн Өфөгә райондарҙан айырым ылауҙар килде. Өфөнөң йәштәр һарайы алдында Башҡортостан умартасылары быйылғы уңыштарын тәҡдим итте. Архангель районының Муллаҡай ауылынан килгән Флүр … йәрминкәгә һәр шәмбе йөрөй. Ҡала халҡы ул тәҡдим иткән балды яратып ала. Ойошторусылар ҡала халҡы өсөн төрлө күңел асыу саралары һәм бүләктәр ҙә әҙерләнгәйне. Сифатлы продукция, ауыл хужалығы тауарҙарын фермер, шәхси хужалыҡтар һәм эшҡыуарҙар тәҡдим итте. Байрам йәрминкәһе өсөн Өфөгә райондарҙан айырым ылауҙар килгән.Ҡайһы бер тауарҙарға хаҡ ғәҙәттәгенән түбәнерәк ине. Һатып алыусыларға йәрминкәлә иген культуралары, умартасылыҡ продукцияһы, ит, һөт ризыҡтары, йәшелсә һәм башҡа аҙыҡ-түлек тәҡдим ителде. Ҡала халҡы әйтеүенсә, иң мөһиме, бөтә тәҡдим ителгән продукция тәбиғи. Бындай йәрминкәләр уҙғарыу ауыл хеҙмәтсәндәре өсөн дә, ҡала халҡы өсөн дә берҙәй файҙалы. Иң мөһиме, арзан һәм сифатлы, ти һатып алыусылар.


Өфө аэропортының яңы халыҡ-ара терминалын 2014 йыл аҙағында асырға планлаштыралар // Иҡтисад | новости башинформ.рф\nӨфө аэропортының яңы халыҡ-ара терминалын 2014 йыл аҙағында асырға планлаштыралар\n17:10, 24 октября 2014 Иҡтисад\nӨФӨ, 2014 йыл, 24 октябрь. /«Башинформ» мәғлүмәт агентлығы, Розалия Вәлиева/.\n«Өфө» халыҡ-ара аэропортында яңы терминалдың төҙөлөшө план буйынса бара – оптимистик прогноздарға ярашлы, уны 2014 йылдың аҙағында асасаҡтар. Бының хаҡта журналистарға Өфө аэропорты генераль директоры Александр Андреев хәбәр итте.\nЯңы халыҡ-ара терминалының пассажирҙарҙы үткәреү һәләте сәғәтенә 800, йылына 1,3 миллион кеше буласаҡ.\n— Үткәреү пункты ҡорамалдарын, рөхсәт документтарын рәсмиләштереүҙә ҡатмарлы хәлдәр килеп тыуған хәлдә бер аҙ тотҡарлыҡтар булыуы ихтимал, — тип билдәләне Александр Андреев. — Был осраҡта яңы терминалды 2015 йылдың ғинуар-февралендә асасаҡтар.\n— Был этапта үҙләштереләсәк дөйөм федераль саралар күләме 2,7 миллиард һумдан арта, — тине Александр Андреев, аэропортта башҡарылған эштәр һауа караптарын сифатлы хеҙмәтләндерергә һәм алдағы саммиттарға тулы әҙерлекте тәьмин итергә мөмкинлек бирәсәк, тип өҫтәп.\nЯңы терминал өсөн аэропортҡа технологик ҡорамалдар килтерелгән, шул иҫәптән багаж эшкәртеү, пассажирҙарға визуаль рәүештә мәғлүмәт еткереү системалары, төрлө һауа караптары төрҙәрен хеҙмәтләндерә алған өс телескоп баҫҡыс монтажланған. Халыҡ-ара линиялар терминалының дөйөм майҙаны 16 мең квадрат метрҙан ашыу тәшкил итәсәк. Бинала ике ҡат буласаҡ. Беренсеһендә багажды теркәйәсәктәр, тапшырасаҡтар, сортлаясаҡтар, килгән пассажирҙарҙы хеҙмәтләндерәсәктәр – паспорт һәм таможня контролен үткәрәсәктәр. Икенсе ҡатта таможня контроленең йәшел һәм ҡыҙыл коридоры, паспорт контроле, дөйөм именлек зонаһы һәм халыҡ-ара осош рейстарын көтөү залы буласаҡ.\nӨфө аэропортын үҫтереү перспективаһында – яһалма осоу-ултырыу һыҙаты курсоглиссад комплексын булдырыу, ул самолеттарҙы теләһә ҡайһы һауа торошо шарттарында ҡабул итә һәм оҙата аласаҡ.\nСаммиттарҙы уҙғарғандан һуң аэродромды реконструкциялауҙың икенсе этабы башланасаҡ.\nТеги: «Өфө» аэропорты,реконструкция,төҙөлөш


Башҡортостанда хәрби хеҙмәткә көҙгө саҡырылыш дауам итә - Bash.News\nБашҡортостанда хәрби хеҙмәткә көҙгө саҡырылыш дауам итә\nБашҡортостанда хәрби хеҙмәткә көҙгө саҡырылыш дауам итә https://bash.news/news/86116_bashortostanda_xrbi_xemtk_kg_sayrylysh_dauam_it\nБөгөн бер төркөм яҡташтарыбыҙ Омскиға, һауа-десант ғәскәрҙәренә юллана. Йәштәргә үҙ теләктәрен Башҡортостан Хөкүмәте Премьер-министры урынбаҫары вазифаһын башҡарыусы Артур Әхмәтханов, Рәсәй Геройы Рафиҡ Ихсанов, Афғанистан, Чечня һуғышы ветерандары еткерҙе.\nХәрби командалар, тигеҙ сафтар, һалдат кейеме. Әрме хеҙмәтенең тәүге көндәре Өфөлә, саҡырылыш пунктында башлана. Алда егеттәрҙе оҙайлы юл, яңы ерҙәр, казармалар көтә. Әммә йәштәрҙә борсолоу, ҡурҡыу тойғоһо юҡ. Теләк тә, физик әҙерлек тә бар, ти улар.\nБашҡортостан егеттәре һәр ваҡыт Ватанға тоғро, намыҫлы хеҙмәте менән айырылып тора, Бөйөк Ватан һуғышы йылдарында ғына беҙҙең республиканан 300-гә яҡын яугир Советтар Союзы Геройы исеменә лайыҡ була. Әле лә традициялар дауам итә, яҡташтарыбыҙҙы һәр хәрби частә көтөп алалар, улар иң абруйлы ғәскәрҙәрҙә хеҙмәт итә.\nАртур Әхмәтханов, Башҡортостан Хөкүмәте Премьер-министры урынбаҫары вазифаһын башҡарыусы: “Хәрби хеҙмәткә 9 меңдән ашыу егет саҡырылды. Уларға бөгөн Рәсәй Геройҙары килеп йылы һүҙҙәрен еткерҙе”.\nБашҡортостан егеттәренең батырлығы хаҡындағы мәғлүмәттәр менән хәрби саҡырылыш пукнтының музейында ла танышырға мөмкин. Хәрбиҙәр әйтеүенсә, тарихи экспонаттар йәш быуында илһөйәрлек тойғоһо тәрбиәләргә булышлыҡ итә.\nМузейҙа Беренсе донъя, Бөйөк Ватан һуғышында, Афғанистан, Чечнялағы хәрби бәрелештәрҙә яҡташтарыбыҙҙың ҡаһарманлығына арналған меңдән ашыу экспонат һаҡлана. Мәҫәлән, был ҡоралдар француз яуынан ҡалған, улар менән беҙҙең төнъяҡ амурҙары Парижға тиклем барып еткән.\nӨлкән быуын вәкилдәре фекеренсә, әле хеҙмәт итеү өсөн бөтә уңайлыҡтар бар, ә иң мөһиме мөнәсәббәт үҙгәрә, хәҙер әрмегә йыйынған һәр егеткә шәхсән ҡараш.\nИлдар Яҡупов, Афғанстандағы хәрби операцияла ҡатнашыусы: “Һалдаттар әле бер йыл ғына хеҙмәт итә. Беҙ ике йыл хеҙмәт иттек. Әрменән ҡайтып атай менән өҫтәл артында ултырғанда ул миңә ике йыл нимә ул, мин биш йыл ярым хеҙмәт иттем, тигәйне”.\nКөҙгө саҡырылыш 31 декабргә тиклем дауам итә. Контракт буйынса хеҙмәт итеүселәр һаны артҡан. Егеттәр хәҙер командованиеның маҡтау һүҙҙәренә Рәсәй Федерацияһына хеҙмәт итәм тиер урынға Рәсәйгә хеҙмәт итәм тип кенә яуап ҡайтарырға тейеш. Әммә был һүҙҙән асыл үҙгәрмәй, Ватанға хеҙмәт итеү һәр ир-егеттең изге бурысы булып ҡала.\nИлдә яңы штраф барлыҡҡа килде


Республика уҡыусылары 2018 йылдың 11 ғинуарынан Бөтә Рәсәй олимпиадаһының төбәк этабында ҡатнаша башлай // Йәмғиәт | новости башинформ.рф\nРеспублика уҡыусылары 2018 йылдың 11 ғинуарынан Бөтә Рәсәй олимпиадаһының төбәк этабында ҡатнаша башлай\n8:40, 9 ноября 2017 Йәмғиәт\nРеспублика уҡыусылары 2018 йылдың 11 ғинуарынан Бөтә Рәсәй олимпиадаһының төбәк этабында ҡатнаша башлай Фото: Олег Яровиков\nӨФӨ, 2017 йыл, 9 ноябрь. /«Башинформ» мәғлүмәт агентлығы, Эльмира Сабирова/.\nРәсәй Мәғариф һәм фән министрлығы 2018 йылда Бөтә Рәсәй олимпиадаһының төбәк этабын уҙғарыу ваҡытын билдәләне. Ул 11-12 ғинуарҙа француз теленән олимпиада менән асыла. Һуңынан эстафетаны хоҡуҡ буйынса олимпиада (13 ғинуарҙа) ҡабул итә. Интеллектуаль марафон теҙмәһендә өсөнсө булып әҙәбиәт, сәнғәт, физика, рус теле тора (15, 16, 17, 19 ғинуар). Бөтә Рәсәй олимпиадаһы програмаһына йәмғеһе 24 фән ингән. Был теҙмәлә иң һуңғы булып сит телдәр: итальян, испан һәм ҡытай телдәре иҫәпләнә (21-22 февраль).\nТулыраҡ олимпиадалар исемлеге һәм уларҙың ваҡыты федераль мәғариф ведомствоһы сайтында баҫылған.\nТеги: Бөтә Рәсәй мәктәп уҡыусылары олимпиадаһы


Ямғыр яуа, йәшем түгелә | Йәншишмә\nЯмғыр яуа, йәшем түгелә\nНаписал в 18 августа 2017, 13:25\nШыбыр-шыбыр-шыбыр… Ямғыр яуа. Бер ҙә туҡтарға уйламай ҙа. «Туҡтасы, ямғыр!» – тип мең-мең тапҡыр ҡабатлаһаң да, ҡысҡырып үтенһәң дә, һис ишетмәҫ кеүек. Әйтерһең дә, күктең төбө тишелгән. Күңелгә лә шундай болоҡһоу, моңһоу. Мендәргә башымды һалып, ямғыр кеүек туҡтамайынса, сөбөр-сөбөр аҡҡан күҙ йәштәремде тыя алмайым. Их, һин ҡайҙарҙа, кем менән йөрөйһөңдөр, күптән хат-хәбәрең дә юҡ? Ҡасандыр «Бәйләнештә» селтәрендә лә фотоһүрәттәремә лайктар ҡуя инең, уныһын да оноттоң инде. Ә мин һине бөтә йөрәгем менән яраттым, һаман һөйәм. Уйламаған көнөм юҡ. Ҡайһы саҡта һинең өсөн генә йәшәгән кеүекмен. Берәй ҡасан яндарыма килеп етерһеңме икән?\nУйҙар йомғағым һүтелгәндән-һүтелә бара. Тыштағы ямғыр ҙа көсәйә. Һин ауылда уҡыған саҡта ниндәй бәхетле инем мин. Аҙна һайын дискотекаға сығып бейеүҙәр һаман хәтерҙә. Ҡайтыр булһаҡ, өй янына тиклем оҙатып ҡуя инең. «Айгөлөм, Айгөлөм, һиндә генә күңелем», – тип йырлауың ғына ни тора! Тауышыңдан илаһи бер сихри көс килгәндәй, ошо мәлдә мәңге бергә булырбыҙ кеүек тойола ине. Туғыҙынсынан һуң баш ҡалаға уҡырға китеүеңде бик ауыр кисерҙем. Икебеҙ ике яҡта йөрөгәс, бергә була алмаҫбыҙмы икән, тип хафаланып ҡуйғайным. Тиккә булмаған. Бер көн килеп: «Мин һине яратмайым, икенсе бер ҡыҙ оҡшай», – тинең. Күҙ алдым ҡараңғыланып китте, әйткән һүҙҙәрең йөрәгемә утлы хәнйәр булып ҡаҙалды. Оноторға тырышып ҡараным. Йөрәктәге ҡайнар һөйөү хистәрен ҡапыл ғына юйып ташлап булмай икән.\nЯмғыр һаман яуа. Күҙ йәшем дә түгелгәндән-түгелә. Һине уйлап, бөтөрөнгәндән-бөтөрөнәм. Беләм, ямғырҙарҙан һуң көн аяҙый, ҡояш ҡалҡа. Минең тормошом да бер аҙҙан яйланыр. Ә әлегә көтәм, өмөт итәм.\n« Тауҙарҙағы өс көнөм йәки Ирәмәлгә сәйәхәт\nҠайтҡы килә »


Хәлең нисек, Стәрлетамаҡ?\n24 Ноябрь , 15:30\nХөкүмәттең күсмә ултырышында байтаҡ мәсьәләләр тикшерелде.\nКисә Башҡортостан Хөкүмәте Премьер-министры Андрей Назаров Хөкүмәттең күсмә ултырышын үткәрҙе. Ул Стәрлетамаҡ ҡалаһының социаль-иҡтисади үҫеш мәсьәләләренә арналды.\n– Стәрлетамаҡ, республиканың ҙур индустриаль үҙәктәренең береһе булараҡ, социаль-иҡтисади үҫештең байтаҡ йүнәлештәре буйынса алдынғы урындарҙы биләй, – тине Андрей Назаров. – Урындағы үҙидара органдары эшмәкәрлегенең һөҙөмтәлелеген федераль баһалау йомғаҡтары буйынса Стәрлетамаҡ элгәре йылда ла, былтыр ҙа республиканың һигеҙ ҡала округы араһында беренсе урынды яуланы.\nШул уҡ ваҡытта Премьер-министр ҡаланы үҫтереүгә бәйле һәм комплекслы хәл ителергә тейешле проблемаларҙы билдәләне. Улар иҫәбенә иң элек экология, автомобиль юлдары һәм транспорт инфраструктураһы, торлаҡ төҙөлөшө, артабанғы индустриаль үҫеш мәсьәләләре һәм башҡалар инде.\nУлтырышта Стәрлетамаҡ хакимиәте башлығы Рөстәм Ғәзизов ҡаланың социаль-иҡтисади үҫеше тураһында сығыш яһаны. Ул мәҙәниәт учреждениелары, спорт ҡоролмалары етмәүгә, мәғариф учреждениелары биналарының иҫкереүенә иғтибарҙы йүнәлтте. Бынан тыш, күрше Стәрлетамаҡ районы менән сиктәш ерҙәрҙе айырыу проблемаһы ла көнүҙәк булып ҡала. Премьер-министр ҡалала транспорт инфраструктураһын яҡшыртыу зарурлығын билдәләне.\nБеренсе вице-премьер – иҡтисади үҫеш һәм инвестиция сәйәсәте министры Рөстәм Моратов районда 12 миллиард һумлыҡ инвестиция күләме менән 68 инвестиция проектының тормошҡа ашырылыуы, һөҙөмтәлә 400-ҙән ашыу эш урыны булдырыуҙың күҙалланыуы тураһында һөйләне. Уның әйтеүенсә, Башҡортостан сода компанияһы иң ҙур инвестор булып ҡала.\n– Республикала милли проекттарҙы тормошҡа ашырыуға быйыл 29 миллиард һумдан ашыу аҡса йүнәлтеү ҡарала, шуның 40 проценты тиерлек урындағы бюджеттарға тура килә. Стәрлетамаҡ 11 милли проектты ғәмәлгә ашырыуҙа ҡатнаша, – тине Андрей Назаров.\nБашҡортостан Хөкүмәте Премьер-министры урынбаҫары Илшат Тажетдинов Стәрлетамаҡта милли проекттарҙың үтәлеше тураһында ентекле мәғлүмәт тәҡдим итте. Һәр милли проект буйынса башҡарылған һәм планлаштырылған эштәр хаҡында һөйләне.\nХөкүмәт ултырышында Стәрлетамаҡ ҡалаһындағы һаулыҡ һаҡлау тармағының үҫеше тураһында республика һаулыҡ һаҡлау министры Максим Забелин сығыш яһаны. Ул билдәләүенсә, ҡалала туғыҙ махсус учреждение халыҡҡа медицина ярҙамы күрһәтә. Былтыр 74 бокс палатаһын үҙ эсенә алған Йоғошло ауырыуҙар үҙәге төҙөлгән. “Һаулыҡ һаҡлау” милли проектына ярашлы, Стәрлетамаҡтағы медицина ойошмаларына заманса ҡорамалдар һатып алынған. Андрей Назаров ҡаланы медицина кадрҙары менән тәьмин итеү кәрәклегенә иғтибарҙы йүнәлтте.\nБашҡортостандың мәғариф министры Айбулат Хажин Стәрлетамаҡтағы белем биреү учреждениелары тураһында мәғлүмәт бирҙе. Уның әйтеүенсә, бында 63 балалар баҡсаһы, шул иҫәптән өс шәхси баҡса, 10 һөнәри белем биреү ойошмаһы бар.\nХөкүмәт Премьер-министры Андрей Назаров Башҡортостандың Мәҙәниәт министрлығына һәм ҡала хакимиәтенә балалар сәнғәт мәктәбе бинаһын реконструкциялауҙы махсус контролдә тоторға ҡушты. Мәҙәниәт министры Әминә Шафиҡова Стәрлетамаҡта өҫтәмә рәүештә һигеҙ балалар сәнғәт мәктәбен асыу зарурлығы тураһында белдерҙе. Дөйөм алғанда, бында мәҙәни тормошто 11 ойошма көйләй, 80-дән ашыу ижади коллектив эшләй. Артабан да системалы эш алып барыуҙы талап иткән мәсьәләләр иҫәбенә министр мәҙәниәт учреждениеларының матди-техник базаһын нығытыуҙы, йәш ижади кабрҙар менән тәьмин итеүҙе, ситкә сығып тамашалар ойоштороу өсөн транспорт һатып алыуҙы, төрлө фестивалдәрҙә һәм конкурстарҙа ҡатнашыу зарурлығын индерҙе.\nУлтырышта республиканың транспорт һәм юл хужалығы министры Александр Булушев үҙенең сығышында транспорт инфраструктураһын үҫтереү, юл һалыу һәм төҙөкләндереү темаһын күтәрҙе, юл фажиғәләре һанының түбәнәйеүен билдәләне.\nБашҡортостандың тәбиғәттән файҙаланыу һәм экология министры Урал Искәндәров Стәрлетамаҡта атмосфера һауаһын һаҡлау, ә торлаҡ-коммуналь хужалыҡ министры вазифаһын башҡарыусы Алан Марзаев ҡала биләмәһен төҙөкләндереү һәм торлаҡ-коммуналь хужалыҡ комплексын үҫтереү мәсьәләһенә туҡталды. Эшҡыуарлыҡ буйынса дәүләт комитеты рәйесе Нияз Фазылов күсмә ултырышта Стәрлетамаҡта эшҡыуарлыҡ эшмәкәрлегенә ярҙам күрһәтеү буйынса тәҡдимдәр тураһында һүҙ алып барҙы.\nУлтырыш аҙағында урындағы бюджеттың килем базаһын нығытыу мәсьәләһе тикшерелде. Финанс министры Лира Иғтисамова ҡала бюджеты килемдәре һәм сығымдары тураһында һөйләне. Андрей Назаров муниципалитеттарға финанс тәртибенең үтәлешенә контролде көсәйтергә ҡушты.\n– 2021 йыл тамамланыуға күп ҡалманы. Беҙ уны йылдам социаль-иҡтисади үҫеш менән тамамларға тейешбеҙ, – тип һүҙен йомғаҡланы Премьер-министр. – Стәрлетамаҡҡа торлаҡ-коммуналь хужалыҡ буйынса федераль программаларҙа әүҙемерәк ҡатнашырға кәрәк. Ә беҙ иһә, республика бюджетынан ҡала өсөн өҫтәмә резервтар табырбыҙ. Дөйөм алғанда, беҙ ҡала һәм республика халҡы файҙаһына һөҙөмтәле, системалы эш күрһәтергә тейешбеҙ.


81(2011) » "Йәшлек" гәзите\nГазета "Йәшлек" » Облако тегов » 81(2011)\n29 580 000 000 һум\nРубрикалар // 15-10-2011, 12:14\nРФ Эске эштәр министрлығындағы реформанан һуң хеҙмәткәрҙәрҙе кейендереү ошо суммаға төшәсәк. Әйткәндәй, кейемде ЭЭМ хеҙмәткәрҙәренең өстән бер өлөшө алмаштыра. Был 870 мең самаһы кеше....\nҠыҙыҡлы-ҡыҙыҡлы тәҡдимдәр бар\nРубрикалар // 15-10-2011, 12:11\n13 октябрҙә «Аҡбуҙат» ипподромы күргәҙмәләр комплексында «Туризм. Спорт. Ял. Шифаханалар» төбәк-ара махсуслаштырылған күргәҙмәһе асылды. Уны өфөләргә һәм ситтән килгән ҡунаҡтарға республикабыҙҙағы туризм һәм уны үҫтереү мөмкинлектәре менән таныштырыу, Башҡортостан халҡын ғына түгел, ә ошо форумға алыҫ араларҙы яҡынайтып килгән вәкилдәре аша Мәскәү, Санкт-Петербург, Түбәнге Новгород, Дзержинск, Ворсма (Нижегородка өлкәһе), Краснодар, Магнитогорск, Анапала йәшәүселәрҙе лә ылыҡтырыу маҡсатында БР Эшҡыуарлыҡ һәм туризм буйынса дәүләт комитеты, Йәштәр сәйәсәте һәм спорт министрлығы, Сауҙа-сәнәғәт палатаһы ярҙамында «БашЭКСПО» күргәҙмәләр үҙәге ойошторҙо....\nТуризм тармағы тәүәккәлдәрҙе көтә\nРубрикалар // 15-10-2011, 12:08\n"Башҡортостан туриндустрия союзы" коммерция булмаған ойошмаһы туристик хеҙмәттәр баҙарын көйләү, төбәктең туристик мөмкинлектәрен алға этәреү, Башҡортостан өсөн дөйөм туристик бренд булдырыу маҡсатында бынан ике йыл элек төҙөлә. Күҙаллауҙар буйынса Башҡортостан туриндустрия союзына 500-ҙән ашыу турбизнес ойошмаһы, ҡунаҡхана хужалығы, санатор-курорт комплекстары, шулай уҡ транспорт, страховкалау компаниялары, туризм үҫешен даими яҡтыртыусы киң мәғлүмәт саралары инергә тейеш ине....\nКүңеленә тотош донъя һыйған\nРубрикалар // 15-10-2011, 12:04\nКеше ғүмере ағын һыу менән тиң. Әле генә кескәй инеш булып үҙ юлын эҙләһә, бер аҙ ваҡыт үткәс, ул көслө йылғаға әүерелә. Йылға юлында таш-ҡаялар осраған кеүек, кеше яҙмышында ла улар хәтһеҙ. Кемдеңдер тормош карабы ҡаяға бәрелеп, селпәрәмә килә, ә кемдер, оҫта капитан булып, карапты һаҡлап ҡала....\n“Бәхетте ошонда тараталармы?”\nМахсус бит / Тормош юлдары ҡатмарлы // 15-10-2011, 12:03\nБаймаҡҡа – “Бәхетле” димләү агентлығына рәхим итегеҙ!\n− Зөлфиә, бындай агентлыҡты асыу уйы һиңә ҡайҙан килде? Ниңә “Бәхетле” тип атаның?\n− Бының тамырҙары тәрәндәрәк – мин ҡартатай-ҡартәсәй тәрбиәһе алып үҫтем. Улар 70 йыл бергә матур итеп донъя көттө, һоҡланғыс кешеләр булды. Әсәйемдең сабырлығын, аҡылын да өлгө иттем. Шуғалыр ҙа бәләкәйҙән аҡыл, дин менән һуғарылып үҫтем. Ишмырҙа мәктәбенән Сибай медицина училищеһына индем. Ошонда уҡыған сағымда уҡ Өфөләге шифаханаларҙың береһендә эшләргә хыяллана торғайным. Аллаға шөкөр, маҡсатыма ирештем – Өфөгә сығып киттем дә, “Радуга” шифаханаһына медицина хеҙмәткәре булып эшкә урынлаштым. Бында клиенттар менән эшләү күп нәмәгә өйрәтте....\nБашҡорт һылыуына Рәсәй модель бизнесында урын бармы?\nРубрикалар // 15-10-2011, 11:34\n«Ксения Собчакты ихтирам итә башланым», – ти «Топ-модель по-русски» проектында ҡатнашыусы Анжелика Якусева\nБыл ҡыҙ тураһында гәзитебеҙҙә бер яҙғайныҡ инде. Уны Башҡортостан эстрадаһында яңы ҡабыныусы йәш йырсы итеп асҡайныҡ. Бөгөн тағы ла уның исеменә мөрәжәғәт итәбеҙ, әммә яңы образына. «Топ-модель по-русски» проектында ҡатнашып, Гамбургҡа барыу, «Отто» каталогының йөҙө булыуға иреште Анжелика. «Муз-ТВ» каналынан проектты ҡарап барыусылар уның Мәскәү ҡалаһын яулау юлдарын, тәүге уңыштарын һәм күптән түгел Башҡортостанға кире әйләнеп ҡайтыу тарихын белә. Тәьҫораттары менән бүлешеүен һорап, беҙ ҙә уға мөрәжәғәт иттек....\nЙәшәү мәғәнәһе – тырыш хеҙмәттә\nМахсус бит / Тормош юлдары ҡатмарлы // 15-10-2011, 11:32\nБаймаҡ районының Ниғәмәт ауылында йәшәүсе Нурия һәм Самат Утарбаевтар тыуған төйәгендә ҡалыуҙарына һис үкенмәй\nЙәшерен-батырыны юҡ, колхоздарҙың күбеһенең хәле бөгөн ҡыуаныслы түгел. Осон-осҡа ялғап көн иткән хужалыҡтарҙа тир түгеүселәрҙең кәйефе лә шәп, тип әйтеп булмай. Йылдар буйы әҙәмсә эш хаҡы алмай, аҡса төҫө күрмәй эшләй улар. Хәл берәй заман ыңғай яҡҡа үҙгәрер, тигән өмөт менән тоғро хеҙмәт итеүселәр бар....


" Һеңлекәш"тәге Оксана кем ул? » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар таҫмаһы » " Һеңлекәш"тәге Оксана кем ул?\n18.10.2019 " Һеңлекәш"тәге Оксана кем ул?\nМостай Кәримдең «Беҙҙең өйҙөң йәме» повесы буйынса ҡуйылған «Һеңлекәш» фильмында украин ҡыҙын ун йәшлек йәш актриса Марта Тимофеева уйнай. Аяуһыҙ һуғыш арҡаһында ауыр яҙмыш һынауына дусар булып, яҡындарын юғалтып, бәхетле осраҡ арҡаһында Башҡортостанға килеп эләккән етем бала ролен бар тулылығында сағылдыра алған был һөйкөмлө ҡыҙ кем һуң ул?\nМарта – Мәскәү ҡыҙы. Атаһы Андрей Тимофеев – хәрби оркестр музыканты, әсәһе Анна Ребецкая – Ҙур театр балеринаһы.\nӨс йәшлек кенә сабый тәүге тапҡыр зәңгәр экрандарға подгузниктар рекламаһында ҡатнашып сыға.Үҫә төшкәс бәләкәй ҡыҙҙы балалар кейемдәрен рекламалаған журналдарға фото төшөргә саҡыра башлайҙар. Марта тәүге тапҡыр «Тыква» фильмында төшә.\nРәсәй кинематографияһындағы иң популяр ҡыҙ ете фильмда төп геройҙы уйнаған, бөтәһе 47 кинокартинала уның роле бар. Әле лә уны телесериалдарҙа ҡатнашырға саҡыралар. Мартаға кинола төшөү бик оҡшай һәм ул үҙенең киләсәген кино сәнғәте менән бәйләргә теләй.


Һәр кемдең үҙ мостайы...\n10 Ғинуар 2019, 17:22\nҮҙемә әйткән һүҙ Тәү һүҙемде әсәйемә әйттем, Икенсеһен ергә өндәштем. Шунан ары бүтәндәргә күпме Өгөт бирҙем, "аҡыл өләштем". Баҡһаң икән, аҡылдарға һыуһау, Кәңәштәргә мохтаж үҙем бар, Шул үҙемә бөгөн һүҙем бар: Ғүмер уҙған һайын, беҙҙе алып, Йылдар етеҙерәк сабыр ул, Йылдар саба тиеп, сәбәләнмә, Сабырырак бул һин, сабыр бул. Эйелеп-бөгөлөп барма һәр тарафҡа, бөгөлә икән, талдар бөгөлһөн; Елберләмә һәр уҙғынсы елгә, Елберләмә, уҫаҡ түгелһең. Һыйҙар күрһәң, талымһыҙҙан булма, Миҙгел белеп үрел ҡашыҡҡа; Елгә еленләгән һәр уйыңды Илгә таратырға ашыҡма. Ағыу менән дарыу бер үк заттан, Тик самалар-төрлө саманан, Самаларҙан сығып дан йырлама Һәм хөкөм дә итмә ҡабалан. Айға менһәң, үрә һикермәй тор, Ҡояш бар бит айҙан юғары; Түргә төшһәң, "гүргә төштөм" тимә, Унан сыҡҡан әҙәм юҡ әле. Ауырлыҡтар ауһа иңдәреңә, Еңеләйтер сара табыр бул. Ауырына, хәйер, түҙерһең дә,Еңеленә сыҙа, сабыр бул.\n“Бер нәмәгә лә аптырамайым, бер нәмә лә миңә яңылыҡ түгел, барыһы ла билдәле, аҡсаға, әшәкелеккә ҡоролған донъянан мөғжизә көтөү үҙе үк ахмаҡлыҡ”, – тип тыныс ҡына йәшәп ятҡанда, һиллек баҫҡан күңелеңде тетрәтерлек бер мөғжизәгә, күңелдәргә тереһыу һиберҙәй ваҡиғаға тап булаһың... Оло йыһанда күҙ асып йомған арала атылып юҡҡа сыҡҡан йондоҙҙай ғүмереңдә ошо мөғжизәнең уртаһында булыуыңды Хоҙай биргән бүләк итеп ҡабул итәһең.\n20 октябрҙә Өфө ҡалаһында Мостайыбыҙҙың тыуған көнөнә арналған тантаналы сара барышында булды был хәл. Башта уҡ шуны әйтеп үтәйем: әҙиптең ижадына арналған күп һанлы саралар республиканың һәр төйәгендә үтте. Мәктәптәрҙә, китапханаларҙа, уҡыу йорттарында шиғыр кисәләре, осрашыуҙар уҙғарылды. Өфөлә, шағир исемен йөрөткән 158-се гимназияла “Мостай уҡыуҙары” республика ғилми-ғәмәли конференцияһы юғары кимәлдә ойошторолдо. Сараның төп ҡунағы, ойоштороусыларҙың береһе Әлфиә Мостафа ҡыҙы булды. Оло шәхесебеҙҙең һөйөклө ҡыҙы етәкләгән был фонд үҙенең эшмәкәрлеге менән бик күп йәш таланттарға осор ҡанаттар ҡуя, яҙыусының алтын мираҫын һаҡлай һәм иҫтәлектәргә таянып яңы китаптар сығара. Әҙиптең тыуыуына 100 йыл тулыу билдәләнгән көндәрҙә Башҡортостаныбыҙҙың алтын аң хазинаһы – китап фонды мәғә-нәле, аҡыллы башҡорт теленең иң сағыу өлгөһөндә яҙылған китаптар менән байыясаҡ. Китап ҡәҙерен, һүҙ ҡөҙрәтен аңлағандар уны түҙемһеҙлек менән көтә.\nӘ хәҙер үҙем мөғжизә тип атаған хәл-ваҡиғаға күсәйем. Ябай ғына башланды ул. Өфөнөң рус драма театрына халыҡ яйлап йыйыла. Тышта йонсоу көн, быҫҡып ямғыр яуа. Мостай Кәримдең “Ярлыҡау” әҫәре буйынса сәхнәләштерелгән “Луна и листопад” драмаһы ҡуйыласаҡ. Фойела йәштәр күп, төрлө телдә һөйләшкән тамашасылар күҙгә ташлана. Республика Башлығы вазифаһын ваҡытлыса башҡарыусы Радий Фәрит улы Хәбировтың хәләл ефете менән килеүе шунда уҡ йәнлелек өҫтәне. Көндөҙ шағирҙың һәйкәле янында төбәк етәксеһенең оло шәхесебеҙгә тәрән һөйөү һәм ихтирам менән сығышы күңелдәргә хуш килде. Ысынлап та, һәр кешенең күңелендә үҙ “Мостайы” бар. Залда Мостай ағайҙың ижадын хөрмәт иткән күп һанлы ҡунаҡтар араһында әҙиптең иң яҡын туғандары һәм ейәне Тимербулат – “Мостай” фондының бағыусыһы күренә.\nШаршау асыла, айлы төн, бер туҡтауһыҙ көҙгө япраҡ сәхнәгә һибелә. Фронт һыҙығына яҡын ерҙә ярты тәүлек эсендә булған хәл-ваҡиға. Һуғыштың башынан аҙағына тиклем ҡатнашҡаняугир-яҙыусы ыҡсым бер әҫәре менән һуғыштың бер фажиғәһен, бер дәһшәтле ваҡиғаһын күрһәтә. Йәштәрҙең ҡайнар, ҡыҫҡа мөхәббәте, фажиғәле үлеме тетрәндерә. Урамдағы ығы-зығы ла, тормоштоң мәшәҡәттәре лә тарала, юҡҡа сыға, һин бөтә күңелең, бөтә йөрәгең менән ошо донъяға сумаһың, сәхнәләге геройҙар менән бергә тын алаһың, илаһи бер рухи көс һине үҙе менән бейеккә, юғарылыҡҡа күтәрә. Мостай ағайҙың оло, саф, илаһи мөхәббәттең барлығына, сафлыҡтың, юғары әхлаҡи ҡиммәттәрҙең барыбер еңеүенә ышаныуынан киләлер ул көс. Фронттағы ҡаршылыҡтарға, үлемгә, аяуһыҙлыҡҡа ҡаршы бер рухи көс – ул саф мөхәббәт икәненә ышанаһың. Тыуған иленә, ғаиләһенә, һөйгән йәренә булған ошо ярһыу хис күпме яугирҙәрҙе батыр һәм үлемһеҙ итте. “Ярлыҡау” повесын уҡығанда минең күңелемдә төрлө уйҙар тыуғайны, икеләнеүҙәр, уйланыуҙар. Берсә Любомир Зух һуғыш ҡорбаны, берсә уның һөйөүе башына етте, тип. Әле бына залда ултырғанда бөтөнләй икенсе уйҙар башыма килде, зиһенемде тултырҙы. Һуғыш булһынмы, тыныс тормош дауам итһенме, йыһан әйләнә, йәшәү дауам итә. Бары тик фани донъяла мөхәббәтлеләр һәм мөхәббәтһеҙ бәндәләр, әжәлселәр бар икән шул. “Кешеләр, ярлыҡау тигән бөйөк төшөнсәне онотмағыҙ, кеше йәндәрен ҡыйыр, күңелдәрен тупаҫландырыр эштәр ҡылыуҙан һаҡланығыҙ”. Сәхнәнән асырғанып әйтелгән ошо һүҙҙәр менән шаршау ябыла. Шығырым тулы залдағы барлыҡ тамашасылар бер йыһан карабында бергә сәйәхәт ҡылып, ҡапыл туҡтап ҡалғандай бер-беребеҙгә ҡарашабыҙ. Был сәйәхәттә барыһы ла тигеҙ хоҡуҡлы. Ил башлығы ла, аҡһаҡал да, студент та – барыһы ла, барыһы ла...\nКүҙҙәр, күҙҙәр... Ул күҙҙәрҙә йәш тә, үкенес тә, йәлләү ҙә, һөйөү ҙә, өмөт тә. Мостай ағайҙың һүҙе, васыяты бар. Бына ҡайҙа ул һүҙ ҡөҙрәте, аҡыл көсө. Меңдәрҙе бергә туплаусы, тәрбиәләүсе, ышандырыусы – һүҙ ҡөҙрәте. Үҙе мөғжизә түгелме? Күңелең таҙарынып, уйҙарың яҡтырып, тирә-йүндәгеләргә туғаныңдай күреп йылмайып залдан сығаһың. Тышта шундай күңелле, һауанан тып-тып аҡҡан ямғыр тамсылары һине шаяртып иркәләй төҫлө. Телевизорҙан көн дә ишеткән яман хәбәрҙәр, вәхшәттәр, күңелде боҙға әйләндергән, иртәгегә ышанысыңды юғалтҡан йонсоу кәйефең юҡҡа сыға. Күңелдә өмөт уяна. Сабырыраҡ, әҙәплерәк, аҡыллыраҡ булғы килә. Яҙмамдың башында вәғәҙә иткән мөғжизәм ошо булды, хөрмәтле уҡыусым. Кемгәлер ул ябай ваҡиға булып тойолор, әммә иманым камил, мөғжизәне кешеләр үҙҙәре тыуҙыра. Мостай ағай әйткәнсә, тик мөғжизәләр генә тормош усағының ҡуҙҙарын һыуытмай. Әҙиптең иҫтәлектәре тупланған 7-се томда “Кешелектең Пушкины бар” тигән яҙмаһы бар. Ул унда: “Ерҙә яҡшылыҡ, матурлыҡ, рус бөйөклөгө, дуҫлыҡ тоғролоғо мине хайран ҡалдырғанда, “Башҡаса булыуы мөмкин түгел, сөнки Пушкин бар”, тип үҙ алдыма уйлап ҡуям. Fәҙелһеҙлек һәм яманлыҡ, кешеләр мөнәсәбәтендә ваҡлыҡ һәм шәфҡәтһеҙлек минең күңелемде ҡырған саҡта йыуаныс табам. Бөтәһе лә төҙәлер, яҡшырыр, сөнки донъяла Пушкин бар, тим”.\nМин дә ошо фекергә ҡушылып гел уйлап алам: “Беҙҙең бит Мостайыбыҙ бар”. Башҡорт теленең барлыҡ нескәлектәрен тойоп, фәһемле аҡыл хазинаһы ҡалдырған әҙибебеҙ. Бары ошо рухи байлығыбыҙҙы йәштәребеҙгә, балаларыбыҙға еткерергә кәрәк.\nӨфөгә мин Әлфиә Мостафа ҡыҙының саҡырыуы буйынса барҙым һәм быға бик шатмын. Әлфиә апай менән күп йыллыҡ дуҫлыҡ ептәре бәйләй. Ул Сибай, Баймаҡ ҡалаларында атаһы менән булған йылы осрашыуҙарҙан алған тәьҫораттарын һәр саҡ һағынып иҫкә төшөрә. Баймаҡта үткән “Аҡйондоҙ һәм Аҡъегет” бәйгеләренә бик теләп килә торғайны. Киләһе юбилей йылы тураһында ул түбәндәгеләрҙе һөйләне:\n– Атайыбыҙҙың оло байрамы Башҡортостандың 100 йыллығына тап килеүе осраҡлы түгел, тип уйлайым. Атайыбыҙҙың күп йыллыҡ ижады, барлыҡ хеҙмәттәре тыуған иленә, халҡына бағышланды. Мостай йылы – донъя һәм башҡорт әҙәбиәтенә, сәнғәткә, мәҙәниәткә һәм китап уҡыуға ҙур иғтибар һәм ҡыҙыҡһыныу арттырыу йылы булыр, тип өмөтләнәбеҙ.\nЭйе, киләһе йыл ҙур тантаналар, байрамдар йылы булһын, Хоҙай Тәғәлә илебеҙ именлеген, күңел көрлөгөн насип итһен. Әҙип әйтмешләй, урамдарға сыҡһын ул байрамдар, урамдарға сыҡмаған өйҙәге генә байрам – байрам түгел ул. Әҙибебеҙ үҙенең ижады менән Рәсәй киңлектәрен, сит ил тарафтарын яуланы. Уның ижады аша башҡорт халҡын, уның матур йолаларын, күркәм сифаттарын башҡалар таныны, хөрмәт итте.\nХәтеремдә: Силәбелә уҡығанда Инга исемле немец ҡыҙы менән таныштыҡ. Төркөмдәге башҡа ҡыҙҙарҙан айырмалы миңә ҡарата айырыуса ихтирамын тойоп, унан һораштым. Ул Мостай Кәримдең “Оҙон-оҙаҡ бала саҡ” әҫәрен уҡыуын һәм барлыҡ башҡорттарға оло ихтирам менән ҡарауын һөйләне. Уның тағы бер һүҙе ныҡ хәтерҙә ҡалды: “Какие вы счастливые, Мустая можете читать в подлиннике”. Ысынлап та, үҙебеҙҙең яҙыусыларыбыҙҙың әҫәрҙәрен үҙ телебеҙҙә уҡыу ниндәй бәхет.\nЫғы-зығы тамам, ҡулыма тағы Мостай ағайҙың “Оҙон-оҙаҡ бала саҡ” китабын алам. Әҙип яҙғанса, мөғжизәләргә ышаныусан, бер ҡатлыраҡ, саяраҡ кешеләр мөхитенә барып сумам. Бәхетте лә, әжәлде лә сабырлыҡ менән ҡабул итеүсе геройҙары тураһында “Шатлыҡтан туйып һикермәйҙәр, ҡазанан ҡойолоп уҡ төшмәйҙәр”, – ти яҙыусы үҙенең баш һүҙендә. Ышанам, Мостай ағай, һеҙ бит бары изгелеккә, матурлыҡҡа, камиллыҡҡа ышанған, изге, яҡты хәтер менән генә йәшәгән шәхес инегеҙ...\nБашҡортостан Республикаһының атҡаҙанған мәҙәниәт хеҙмәткәре.\nҺҮРӘТТӘ: 2004 йылда Баймаҡ мәҙәниәт йортонда М.Кәримдең 85 йәшлек юбилей кисәһендә.


Баш ҡалала Десантсылар көнөн парашютсыларҙың күрһәтмә сығыштары менән билдәләйҙәр // Йәмғиәт | новости башинформ.рф\nБаш ҡалала Десантсылар көнөн парашютсыларҙың күрһәтмә сығыштары менән билдәләйҙәр\n15:42, 2 августа 2016 Йәмғиәт\nБаш ҡалала Десантсылар көнөн парашютсыларҙың күрһәтмә сығыштары менән билдәләйҙәр Фото: Андрей Старостин\nӨФӨ, 2016 йыл, 2 август. /«Башинформ» мәғлүмәт агентлығы, Арина Рәхимҡолова/.\nӨфө Һауа десанты ғәскәрҙәре көнөн киң билдәләй. Концерт программаһында парашютсыларҙың һәм һауа десанты ғәскәрҙәре ветерандарының күрһәтмә сығыштары ҡаралған.\nБайрам саралары «Тулҡын» паркында Башҡортостанда тыуып үҫеп, хәрби бурысын үтәгәндә һәләк булған десантсылар һәйкәленә сәскә һәм Дан гирляндаһы һалыуҙан башланды. Төп тантаналар 8 Март ҡасабаһында «Забельский» аэродромында старт алды.\nБайрам геройҙарын ҡала һәм район хакимиәте вәкилдәре, «Башҡортостандың һауа десанты ғәскәрҙәре һәм махсус тәғәйенләнештәге отряды ветерандары» төбәк йәмәғәт ойошмаһы сәләмләне. Ҡотлауҙарға республика Эҙәрмән отрядтарының төбәк йәмәғәт фонды советы рәйесе, Дөйөм Рәсәй халыҡ фронтының төбәк штабы ағзаһы, подполковник Илдар Бикбаев ҡушылды. Ул Рязандәге армия генералы В.Ф.Маргелов исемендәге юғары һауа десанты училищеһын «Парашют-десант взводы командиры» белгеслеге буйынса тамамлаған. Илдар Бикбаев үҙе лә трюктар башҡарыу программаһында ҡатнашты.\nБөгөн ҡунаҡтарҙы мәҙәни-күңел асыу программаһы ла көтә, уның барышында арҡан тартыу, гер күтәреү кеүек төрлө ярыштар ҡаралған. Ҡул һуғышы буйынса күрһәтмә сығыштар була.\nСара сәнғәт оҫталары, ижади коллективтар һәм һәүәҫкәр башҡарыусылар ҡатнашлығындағы байрам концерты менән тамамлана. Ойоштороусылар — «Берҙәм Рәсәй»ҙең төбәк бүлексәһе.\nТеги: иҫтәлекле дата,һауа десанты ғәскәрҙәре көнө


2012 йылда Өфөлә 47 күп фатирлы йортта капремонт үткәреү планлаштырыла // Иҡтисад | новости башинформ.рф\n2012 йылда Өфөлә 47 күп фатирлы йортта капремонт үткәреү планлаштырыла\n10:22, 4 мая 2012 Иҡтисад\nАдреслы программа сиктәрендә быйыл Өфөлә 47 күп фатирлы йортта капиталь ремонт үткәреү ҡаралған. Былтыр 39 торлаҡ йорт ремонтланған.\nӨфө хакимиәте башлығы урынбаҫары Альбина Йосопова әйтеүенсә, бөтә төр финанслау сығанаҡтары иҫәбенә йыл башынан алып торлаҡ фондында 52,3 млн һум суммаға капиталь ремонт эштәре башҡарылған. Был күрһәткес былтырғы ошо уҡ осорға ҡарата 11,3 процентҡа артҡан. Торлаҡ-коммуналь хеҙмәттәр өсөн түләүҙәр йыйыу 93 процентты тәшкил иткән.\n— Коммуналь комплекс предприятиелары менән өс айҙа 3,5 миллиард һум күләмендә хеҙмәттәр күрһәтелгән, 2011 йылдың ғинуар-мартына ҡарата был 102,2 процентты тәшкил итә, — тип билдәләне Альбина Йосопова. — Йыл башынан алып 27,7 миллион кубометр һыу бирелгән. 4,5 миллион Гигакалорий йылылыҡ энергияһы һатылған, халыҡҡа 120,8 миллион кубометр газ бирелгән. Шулай уҡ 887 фатирға газ үткәрелгән.\nТеги: торлаҡ-коммуналь хужалыҡ,ремонт


Һуғыш эҙҙәре буйлап\n71 йылдан һуң Баймаҡта йәшәүсе Илнур Байегетов ҡартатаһы, Бөйөк Ватан һуғышы яугиры Хәлис Байегетовтың ҡәберлеген таба. Яу яланында ятып ҡалған һалдатты балалары оҙаҡ ҡына эҙләй һәм ниһайәт, ейәндәре интернет селтәре һәм архивтар аша һалдаттың Белоруссияла Витебск өлкәһе Крюк ауылында ерләнеүе хаҡында белә. Һәм Бөйөк Еңеү көнө алдынан Байегетовтар унда барып ҡартаталарының рухына аят уҡытып, ҡәберенә тыуған тупрағын һалып ҡайта.\nҺуғыш башланғас та Таулыҡай ауылынан фронтҡа 150‐нән ашыу ир‐егет алына. Улар араһында Хәлис Байегетов та була. Еңеү яҙында шуларҙың 70‐е генә кире тыуған яҡтарына әйләнеп ҡайта. Әммә 4 балаһын ҡалдырып фронтҡа киткән Хәлис Байегетов ҡына улар араһында булмай. 71 йылдан һуң ата һөйөүенән иртә мәхрүм ҡалған Байегетовтар ғәзиз кешеһенең ҡәберен таба. Бында иһә бала саҡтан ҡартатаһының ҡайҙа ерләнгәнен белергә теләгән Илнур Байегетовтың өлөшө ҙур.\nБайегетовтар тәүҙә аталарын Сталинградта һәләк булған тип фаразлай. Әммә белгән мәғлүмәт буйынса эҙләү һөҙөмтәһеҙ була. Интернет селтәре аша эҙәрмәндәр менән аралашып, төрлө форум, архив документтар аша яугирҙың үлгән ваҡыты билдәле булғас, Крюк ауылы эргәһендәге һалдаттар ҡәберлегендә ятыуы асыҡлана һәм улар тарих эҙҙәре һаҡлаған Белоруссияға барып ҡартаталарының ҡәберенә ағас ултыртып, ясин уҡытып ҡайталар.\nӨс бер туғандың да Белоруссияға аталары ҡәберенә барып ҡайтыу теләге көслө була, әммә өлкәндәр алыҫ юлға сығырға баҙнат итмәй.\nЯу ҡырында ятып ҡалған Хәлис Байегетовтың бөгөнгө көндә 100‐ҙән ашыу ейән‐ейәнсәре, бүлә‐бүләсәре бар. Быйыл улар бергә ауылда аталарының исемен мәңгеләштереү йәһәтенән таҡтаташ асырға ниәтләй. Ә иң мөһиме Бөйөк еңеү көнө алдынан яугир Хәлис Байегетовтың ҡаны тамған урын табылып, унда Башҡортостан тупрағы һалынды, яҡты рухына аят бағышланды.


Материалы за Февраль 2016 года » Балҡантау\nБалҡантау » Материалы за Февраль 2016 года\nҮҙ бурысын яҡшы үтәй29-02-2016, 10:58 / Яңылыҡтар\nДинар Рәмил улы Исламетдинов (һүрәттә) «Рязань торба заводы»ның 2-се айырым подразделениеһына 2011 йылда эшкә килә. Был ваҡытта торба прокатлау стандары һәм ярҙамсы ҡорамалдар монтажлау стадияһында ғына була. Уға электр ҡорамалдарын йыйыу һәм көйләп ебәреү буйынса яуаплы\nМәғлүмәт технологиялары мәсьәләлре ҡаралды29-02-2016, 10:53 / Яңылыҡтар\nРайон Мәҙәниәт йортоноң бәләкәй залында граждандарҙы ҡабул итеү булды, уны Башҡортостан Республикаһының Мәғлүмәтләштереү һәм “Асыҡ республика” системаһы эше мәсьәләләре буйынса дәүләт комитеты рәйесе Р.Р. Шәғәлин үткәрҙе.\nБергә булайыҡ25-02-2016, 12:36 / Яҡташтар ижады\nТуҡтамайса үткән ғүмерҙәрҙе,\nСәғәт минуттары иҫәпләй.\nБер маҡсатһыҙ, зая үткәндәрен\nТыуған яғым – Дәүләкән (йыр)25-02-2016, 12:33 / Яҡташтар ижады\nТыуған яғым - Дәүләкән,\nЙәмле Димкәй буйҙары.\nТәжрибәле белгес25-02-2016, 12:19 / Яңылыҡтар\nДәүләкән иген продукттары комбинаты пекарняһында алмаштырғыһыҙ эшсе кадрҙар етерлек. Галина Владимировна Саранкина (һүрәттә) – тап уларҙың береһе. Өфө механика-технология колледжында һәм Мәскәү дәүләт университетында икмәк бешереү һәм кондитер эше буйынса инженер-технолог һөнәре алып, ул 25 йыл инде ошо өлкәлә эшләй.\nХалыҡ дружиналары хаҡында25-02-2016, 11:49 / Яңылыҡтар\nБашҡортостан Республикаһы буйынса Эске эштәр министрлығы ҡарамағындағы Йәмәғәт советының эш төркөмө Дәүләкәндә булып китте.\nКис ултырып ҡыҙҙар сигеү сигә...24-02-2016, 13:13 / Яҡташтар ижады\nАлға ауыл клубында бөрлө байрамдар йыш ойошторола. Ошо көндәрҙә китапхана хеҙмәткәрҙәре менән берлектә “Кис ултырыу” йолаһы күрһәтелде\nФермер хәстәрлектәре24-02-2016, 13:05 / Яңылыҡтар, Иҡтисад\nШәхси эшҡыуар – крәҫтиән-фермер хужалығы башлығы Рәфис Индус улы Абайҙуллин, 83 кешенең пай ерҙәрен берләштереп, 600 гектарҙан ашыу һөрөнтө ерҙе эшкәртә. Бай тәжрибәгә эйә булған агроном бер нисә йыл эсендә ташландыҡ ерҙәрҙе тәртипкә


Гөлфиә ЮНЫСОВА Йыр-моң яратмаған кеше юҡтыр ул. Һәр кемдең күңел торошона, зауығына ҡарап — үҙ йыры, үҙ моңо. Ниндәй йыр яратыуына ҡарап, кешенең рухи кимәлен, фәлсәфәүи фекерләү юғарылығын, донъяға ҡарашын белеп була, тип уйлайым. Сөнки ижад емештәрен тулы килеш ҡабул итер өсөн зиһен һәм хис-тойғолар үҫешенең ҡайһы юғарылыҡта булыуы ла, тыңлаусының ниндәй мөхиттә йәшәүе лә мөһим.\nХалыҡ моңон һәм классик йырҙарҙы ла бер үк кеше, йәшенә, кәйефенә ҡарап, төрлөсә ҡабул итә.\nЙырлайыҡ әле, дуҫтарым,\nЙырлап асылмаһа күңел,\nМәңге асыласаҡ түгел, —\nтип йырлап ебәрә торғайны атайым мәрхүм табындарҙа. Ысынлап та, йыр күңелдәрҙе лә асып, кешегә йән өрөп, йәшәү көсө биреп ебәреүсе илаһи көс тә, иң нескә тойғоларҙы аңлатырлыҡ дуҫ-серҙәш тә ул. Бәхетлемен: миңә ошон¬дай тылсымлы йырҙарҙы ижад итеүсе шағир, композиторҙар, уларҙы халыҡҡа еткереүсе йырсылар менән аралашып йәшәү, улай ғына ла түгел, улар менән бергәләп ижад итеү мөмкинлеге лә насип булды. Күренекле композитор Роза Сәхәүетдинова, мәҫәлән, көй яҙыласаҡ шиғырҙарҙы һайлап алғас та, янына саҡырып, әҫәрҙең яҙылыу тарихын һөйләтә, ишек-тәҙрәләрҙе бер ниндәй ят тауыш та ишетелмәҫлек итеп ябып, был шиғырҙарҙы тиҫтәләрсә тапҡыр та¬суири уҡыта торғайны. Йыр әҙер булғас, әллә нисә вариантта уны башлап кем йырлаясағын асыҡлай. Шунан һуң башҡарыусыны өйөнә килтереп, үҙенең моңло матур тауышы менән йырлап күрһәтә, өйрәнеүсегә йырҙың нескәлектәрен өйрәтә. Ниндәй генә абруйлы шағир тәҡдим итһә лә, ул бары тик үҙ күңеленә ятышлы шиғырҙарҙы ғына һайлай һәм сәпкә тейә. Шуға күрә яҙған бер йыры тиерлек утыҙ-ҡырҡ йыл буйы профессиональ артистар башҡарыуында ла, ябай халыҡ тарафынан да сәхнәләрҙә, радио-телевидение тулҡындарында, байрам- табындарҙа өҙлөкһөҙ яңғырап тора.\nЙырсы ижадташтарым Тәнзилә Үҙәнбаева, Асия Смакова, Светлана Хәкимова, Йәмил Әбделмәнов, Фәнүнә Сиражетдинова, Сәйҙә Ильясова, Диана Ишниязовалар менән эшләү ҡыҙыҡлы һәм фәһемле. Улар тауыштарына яраҡлы йырҙы дөрөҫ һайлап ҡына ҡалмай, авторға ҡарата ла үтә талапсандар. Ҡайһы саҡ мине төндә уятып, йыр шиғырын үҙгәрттергәндәре лә булды. Эште оҙаҡҡа һуҙмай, ижадташтарыңдың илһамлы саҡтарын әрәм итмәҫ өсөн, тораһың да яҙаһың инде яңынан. Аҙаҡ рәхмәт әйтәһең — талапсанлыҡтары өсөн. Заманында Ҡазанда Татарстандың халыҡ артистары, яратҡан йырсыларыбыҙ Хәйҙәр Бегичев менән Зөһрә Сәхәбиеваларҙа ҡунаҡта булыу бәхете тейгәйне. Дүрт-биш кеше табын артында һөйләшеп ултырабыҙ. «Сөйөмбикә» журналы хәбәрсеһе һорай ҡуйҙы: «Хәйҙәр ағай, уҡыусыларыбыҙҙы ҡыҙыҡһындырған бер һорау бирәйем әле: «Ниңә һеҙ әле булһа (1990 йылдар уртаһы. — Г.Ю.) элеккесә, гел бер урында ғына баҫып йырлайһығыҙ, башҡалар бейей-бейей, ырғый-һикерә йырлай бит?» Беҙ рәхәтләнеп көлдөк, ә етди холоҡло Хәйҙәр: «Икенең бере инде: йә бейейһең, йә йырлайһың», — тине ҡәтғи генә. Шул саҡта әле өйрәнеп йөрөгән бер йырҙың айырым юлдарын тағы ла сағыуыраҡ итер өсөн икәүләп бәхәсләшеп тә киткәйнеләр. Ә бит, хәтерләүемсә, ул йыр маһир һәм популяр шиғыр һәм көй авторҙары тарафынан яҙылғайны. Бына ошо талапсанлыҡ етешмәй күп кенә йырсыларыбыҙға. Ҡыҙғанысҡа ҡаршы, мәғәнәһеҙ, тоҙһоҙ, аңлайышһыҙ һүҙ теҙмәләренән торған, күбеһенсә бер-береһен ҡабатлаған ритмлы йә ритмһыҙ йыр остоҡтары күбәйҙе. Һүҙ текстары ла, көйө лә үҙҙәренеке хәҙер еңелсәгә өйрәнеп бөткән сәхнәгә сығыусыларҙың. Йөрәктән сығып йөрәккә етер моңдар ҡолаҡ тондорғос шау-шыу араһында юғалып ҡала. Түбәндәге шиғырҙы яҙырға тап бына ошондай күренештәр сәбәпсе.\nҮҙе яҙа, үҙе йырлай...\nАртислыҡ та бар үҙендә,\nҠупшылыҡ та етерлек.\nБорғолана, бейеп ала,\nҠапыл тәкмәсләп китә...\nӘ залдағы тамашасы\nЙырсынан шәп йыр көтә.\nЙыр һымаҡ тауыш сыға ул,\nКөйгә оҡшаш моң да бар,\nЛәкин хис-тойғо уятмай,\nФекергә лә урын тар.\nЗатлы, моңло йырҙарҙы бит\nЙырлағы килә отоп,\nТыңлайһың ләззәт кисереп,\nМәғәнәһеҙ йыр башҡарып,\nӘрәм үтә дәртле мәл.\nЙырсы ла йәл, йырҙары ла\nБер уйлаһаң, йәл дә түгел,\nУл сәнғәткә нимә бирһен,\nБулмағас зауыҡ, кимәл?!\nИжадҡа һәр кемдең дә хоҡуғы бар, әлбиттә. Дуҫтарың алдында, мәжлестәрҙә теләгәнеңде йырлаһаң да ярайҙыр. Ә ҙур сәхнәләрҙән башҡарылғандары махсус комиссия аша үткәрелһен ине ул. Мәғәнәһеҙ сығыштар бит халыҡтың күңелен боҙа, зауыҡһыҙлыҡты үҫтерә.\nШөкөр, оло залдарҙы тултырып тамашасы йыйған, һәр ижад емеше көтөп алынған йырсыларыбыҙ бар. Һүҙ бәҫен белеп, уның мәғәнәһенә ҡанат ҡуйып, халыҡҡа еткереүсе моңло тауышлы йырсыларҙы асыуҙа, үҫтереүҙә һуңғы осорҙа ойошторолған төбәк-ара, халыҡ-ара фестивалдәрҙең, конкурстарҙың да ролен билдәләмәү мөмкин түгел. Уҙған быуаттың 80—90-сы йылдарынан алып, һанай китһәң, ошондай сараларҙа еңеү яулап, хәҙер инде сәнғәтебеҙҙең төп көстәренә әүерелгән, юғары исемдәргә эйә булған яратҡан йырсыларыбыҙ тиҫтәләрсә булып китә. Бөгөн журнал уҡыусыларын Башҡортостан, Татарстан йыр-моң һөйөүселәре араһында йылдан-йыл билдәлелек яулай барған, тағы ла бер моңло, сәхнәгә китмәҫ өсөн килгән йырсыбыҙ менән таныштырғым килә.\nДөрөҫөн әйткәндә, күптәргә билдәле һәм сығыштары көтөп алынған йырсы инде ул хәҙер. Бәлки, иң шәп ижад емештәрен туплап, баш ҡалабыҙҙың мәҙәниәт һарайҙарында ижад кисәләре ойоштороу ғына етмәйҙер. Әйткәндәй, күптән түгел район үҙәгенең шығырым тулы залында ҙур концерты гөрләп үтте Башҡортостандың атҡаҙанған мәҙәниәт хеҙмәткәре Илшат Сибәғәтуллиндың. Илеш халҡын, бигерәк тә күрше йәшәгән ике республиканың күренекле артистары бик йыш килеп торған был төбәктә йәшәүселәрҙе концерттар менән аптыратып булмай. Ә бына яҡташтарының тәүге ошондай ижади отчет кисәһенән халыҡ: «Бындай моңло, йөкмәткеле концертты күптән ҡараған юҡ ине», — тип, йырсыға рәхмәттәр уҡып, уңыштар теләп таралышты. И.Сибәғәтуллиндың кисәһенә махсус килгән яҡташыбыҙ, Татарстандың халыҡ шағиры Роберт Миңнуллин йәш йырсының репертуар һайлағанда халыҡ йырҙарына өҫтөнлөк биреүе, эстрада йырҙарының да үҙ тауышына тап килерлек моңло, мәғәнәлеләрен таба белеүе, уларҙы үҙенсәлекле моңландырып, халыҡҡа еткереү маһирлығын билдәләп үтте.\nИлшат Сибәғәтуллиндың айырым-айырым йырҙарын да, исемен дә быға тиклем ишеткәнем бар ине, әлбиттә. Уның уҙған йыл баш ҡала сәхнәһендә башҡарған моңло ретро йыры айырыуса күңелгә инеп ҡалды. Тәнәфес ваҡытында көтмәгәндә ул үҙе минең яныма килеп һүҙ ҡушты: «Гөлфиә апай, һеҙҙең менән быға тиклем яҡындан таныш булмаһам да, рәхмәт әйткем килә. Һеҙҙе, бигерәк тә ижадығыҙҙы минең бер нисә йыл элек вафат булған әсәйем һәйбәт белә ине. Һеҙ оҙаҡ йылдар мөхәррир булып эшләгән «Башҡортостан ҡыҙы»н гел алдырып уҡып барҙы. Шиғырҙарығыҙҙы ятлап, йырҙарығыҙҙы йырлап йөрөнө. «Аҡҡош күле» һәм тағы ла бер нисә йырығыҙҙы миңә лә өйрәтте. Әле мин уларҙы сәхнәләрҙә йырлап йөрөйөм. Һеҙгә лә тыңлатҡым килә уларҙы», — тине.\n«Фәрит Бикбулатовтың тауышын хәтерләтә уның башҡарыуында «Аҡҡош күле», — тип уйлап ҡуйҙым. Үҙенсәлекле талант һәм маҡсатҡа ынтылышлы тырышлыҡ, үҙ-үҙенә талапсанлыҡ менән бер-бер артлы ижади үрҙәр яулап йәшәүсе, әҙәпле, илһамлы йәш ир-уҙаман икән ул Илеш районының Үрге Маншыр ауылында тыуып үҫкән һәм әле лә ошонда төпләнеп, өйләнеп донъя көткән Илшат Әнәс улы Сибәғәтуллин. Быйыл уға ҡырҡ йәш тула. Сәхнә кешеһе өсөн ялҡынланып, дәртләнеп эшләй торған иң емешле ваҡыт. Үҫмерлек осоронан уҡ ижад юлынан киткән булһа, бәлки, тағы ла юғарыраҡ дәрәжәләргә өлгәшкән булыр ине Илшат. Беренсе кластан алып мәктәп сәхнәләренән төшмәгән егет, туғыҙынсыны тамамлағас, Өфө сәнғәт училищеһының вокал бүлегенә имтихан тапшырырға килә. Тик үҙе ҡушылып йырлаясаҡ роялде тәүге тапҡыр күреү сәбәпле, уға ҡушылып йырлай алмай ҙа ҡуя. Конкурстан үтмәгәс, кире ауылына ҡайтып китә инде. Сәнғәт юлына ныҡлап аяҡ баҫҡас та әле урау-урау юлдар үтергә тура килә уға. Маңлайына яҙылғандыр: Илшатты сәнғәттән бер ниндәй ҙә кәртәләр айыра алмай. Булған талантты, ергә күмһәң дә, шытып сыға бит инде ул.\nДауамын "Ватандаш" журналының 2-се (2018) һанында уҡығыҙ.


Эрнст Исаев: «10 майға Башҡортостанда иген сәсеү тамамланасаҡ» // Иҡтисад | новости башинформ.рф\nЭрнст Исаев: «10 майға Башҡортостанда иген сәсеү тамамланасаҡ»\n9:00, 24 апреля 2012 Иҡтисад\n— 10 майға республика аграрийҙары яҙғы иген һәм ҡуҙаҡлы иген культураларын сәсеүҙе тамамлаясаҡ, ә 20 майға бөтә техник культуралар ҙа тулыһынса сәсеп бөтөләсәк, — тине БЮТ телеканалында тура эфирҙа барған «Власть менән һөйләшеү» программаһы барышында Башҡортостан Хөкүмәте вице-премьеры — ауыл хужалығы министры Эрнст Исаев.\nВице-премьер бөгөн республика аграрийҙары өсөн үтә мөһим мәл булыуын, яҙғы сәсеү эштәре алып барылыуын һыҙыҡ өҫтөнә алды.\n— Быйыл беҙ баҫыуҙарға һис ҡасан булмағанса иртә сыҡтыҡ. Был сәсеүҙе иртә башҡарыу иҫәбенә һәйбәт уңыш алыуға иҫәп тоторға мөмкинлек бирә.\nХәтерегеҙгә төшөрәйек, ҡоро осор быйыл июль аҙағы — август башына тура килергә тейеш, тип күҙаллана. Эрнст Исаев, аграрийҙар «ҡоролоҡ» һүҙен яратмай, тип билдәләне.\n— Ауыл хужалығы министры булараҡ мин был һүҙҙе ҡабул итмәйем. 2010 йылғы ҡоролоҡ бик күп михнәттәр алып килде. Был иң элек төбәктәге аҙыҡ-түлек продукттарының хаҡында сағылды, — тине аграр ведомство башлығы. — Тап әлеге ваҡытта аграрийҙар уңышҡа нигеҙ һала.\nЭрнст Исаев республиканың яҙғы баҫыу эштәренә яҡшы әҙерләнеүен билдәләне.\n— Беҙ быйыл сәсеү эштәре алдынан ауыл эшсәндәренә етди дәүләт ярҙамы күрһәттек. Яғыулыҡ-майлау материалдары ауыл халҡына литрына 13 һумға ғына төшәсәк — был заправкаларҙағына ҡарағанда ике тапҡырға кәмерәк. Әйләнеш средстволары менән ярҙам итә алдыҡ, минераль ашламаларҙы арзанайтыу өсөн субсидиялар бүлә башлаясаҡбыҙ. Бынан тыш етештерелгән һөттөң һәр литры өсөн аграрийҙар ике һум субсидия алды.\nДәүләт ярҙамы күләмдәре быйыл былтырғыға ҡарағанда ике тапҡырға күберәк.\n— Быйыл ҡоролоҡ көтмәйбеҙ, — тип ышаныслы тауыш менән белдерҙе Эрнст Исаев.\nТеги: ауыл хужалығы,Эрнст Исаев


Урта Рәсәйҙең ҡара төҫлө урман бал ҡорто » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Баҡса » Урта Рәсәйҙең ҡара төҫлө урман бал ҡорто\nУрта Рәсәйҙең ҡара төҫлө урман бал ҡорто 07.02.2013 // Баҡса\nУл Рәсәйҙең, Белоруссияның урман зонаһында, Балтик буйы илдәрендә районлаштырылған. Урта Рәсәйҙең тоҡомло ҡорттары Италия тоҡомонан башҡаларға ҡарағанда әҙерәк. Эшсе бал ҡорттарының томшоғоноң оҙонлоғо — 5,9 – 6,3 миллиметр. Инә ҡорттоң үрсеү һәләте (йомортҡа һалыу) ҡорт ғаиләләренең иң ҡыҙыу үҫеше осоронда тәүлегенә 1500 – 2000 йомортҡа тәшкил итә.\nҠорттоң тәне көңгөрт-һорғолт төҫлө, һары төҫ ҡатышмай. Балдың көбө (балауыҙ япмаһы) аҡ "ҡоро", йәғни кәрәҙ күҙәнәктәренә тултырылған бал менән балауыҙ япмаһы араһында бик бәләкәй үлсәмдә бушлыҡ бар, шуға ла аҡ төҫ өҫтөнлөк итә.\nОяны тикшергән саҡта бал ҡорттары үҙҙәрен уҫал тота, бик ныҡ тынысһыҙлана, аҫҡа ҡасып төшә һәм, рамдың түбәндәге бурсаһында бергә уҡмашып, тәлгәшләнеп һалынып тора. Кире фототаксис, йәғни кәрәҙҙең яҡты яғынан ҡараңғы яғына китеү ныҡ күҙәтелә. Сит бал ҡорттары һөжүменән насар һаҡланалар. Ояны бал ҡорто елеме менән уртаса һылайҙар. Урта Рәсәй бал ҡорттары яланға һуңыраҡ осоп сыға һәм умартаға иртәрәк әйләнеп ҡайта, был һәләте менән көньяҡ (Кавказ) ҡорттарынан айырылып тора. Бал йыйыу мәле башланыу менән беренсе сиратта балды ояның өҫкө өлөшөнә, йәғни умартаның өҫтәмәһенә (магазинға) йыялар, унан ғына оя корпустарына күсәләр.\nБыл ҡорттарҙың балауыҙ бүлеүсе биҙҙәре һәм балауыҙ төҙөү инстинкты яҡшы үҫешкән. Серек ауырыуҙарына, рәшә бал токсикозына һәм нозематозға (ҡорттарҙың йоғошло эс китеүе), көньяҡ тоҡомло ҡорттарҙан айырмалы рәүештә, бик бирешеп бармайҙар.\nЫңғай шарттар булғанда йүкәнән, болануттан һәм ҡарабойҙайҙан төп бал йыйыуға ҙур көс туплайҙар. Башҡа тоҡом ҡорттарына ҡарағанда йүкәнән һәм ҡарабойҙайҙан һутты йәһәтерәк йыялар, йүкәнән ҡыҫҡа ғына ваҡытлы бал йыйыуҙы яҡшы файҙаланалар. Ҡышҡы һыуыҡтарға сыҙамлы был ҡорттар урманлы зонаның ҡырыҫ шарттарына бик яҡшы яраҡлашҡан. Улар көньяҡ тоҡомло ҡорттар һымаҡ бик урлашып бармай.\nУрта Рәсәй ҡорттарының кире сифаттары шул: улар бик уҫал һәм күс айырыуға әүәҫ. Ҡайһы бер йылдарҙа умарталыҡтағы бөтә ҡорттар ғаиләләренең 80–90 процентына тиклеме күс айырыу хәленә килә. Умарта эсенә һалынған инә көбөләренең уртаса һаны 25–30-ға тиклем етә. Умартасы инә көбәләрен юҡ итеп йәки ояларҙы ҡапыл киңәйтеп ебәреп кенә күс айырыу хәленең барлыҡҡа килеүен һәр ваҡытта ла туҡтата алмай. Был осраҡта ғаиләнең көнөнә 2,5 – 3 килограмм бал йыя башлауы ғына ярҙам итергә мөмкин. Ғәҙәттә, күс айырыу осоронда ҡапыл көслө бал йыйыу (мәҫәлән, йүкәнән) башланһа, ҡорттар оялағы бөтә инә ҡорттарҙың көбөләрен емерә, юҡ итә һәм бал йыйыуға тотона. Уларҙың бындай ҡылығы шуның менән аңлатыла: һут йыйыу инстинкты үрсеү һәм күс айырыу инстинктынан өҫтөнөрәк булып сыға.\nЭҫе климатлы көньяҡ райондарҙа Урта Рәсәй ҡорттары насар үҫешә, бик тиҙ сырхаулай һәм балды әҙ бирә.\nАвтор: Рубриканы Рафиҡ НОҒОМАНОВ алып бара.


"Иммунопрепарат" террорсыларҙың һөжүм итеүенә әҙер\nГиппократ юҡҡа ғына медицинаны сәнғәттәрҙең иң изгеһе тип\nәйтмәгән шул. Бында кешелектең барлыҡ ҡаҙаныштарының тәүге сығанаҡтары ята: әгәр беҙҙе дөрөҫ һәм сифатлы итеп дауалаһалар, беҙҙе сирҙәр борсомай, мөхәббәттә лә, йортта ла , эштә лә уңыштарға ирешәбеҙ. Сәләмәтлек булһа, яҡшы эш хаҡы\nалабыҙ, дәүләт ҡаҙнаһына һалым инә, халыҡтың кәйефе күтәрел ә, ниһайәт, эске тулайым продукт үҫешә. Шуға күрә ҡайһы бер ҙур чиновниктарҙың халыҡ өсөн мөһим булған һаулыҡ һаҡлау өлкәһенә һалҡын ҡарашта тороуы аңлашылып етмәй.\nБеҙҙең республикала һаулыҡ һаҡлауға ҙур иғтибар бүленә. Һуңғы йылдарҙа ғына, мәҫәлән, Бөтә Рәсәй күҙ һәм пластик хирургия, Республика йөрәк - тамыр хирургия үҙәге, диагности ка , гемодиализ үҙәктәре асылды. "Өлкән" дауалау учреждениел ары ла онотолмай. Мәҫәлән, Ҡыуатов исемендәге республика\nклиник дауаханаһы, Өфө күҙ ауырыуҙары фәнни - тикшеренеү институты, Башҡорт дәүләт университетының матди - техник\nбазаһы үҫешә. Һаулыҡ һаҡлау системаһын камиллаштырыуҙа фармацевтика тармағына ла ҙур урын бирелә.\nМин бөгөн урындағы фарминдустрия алдынғыһы - күптән түге л "Микроген" федераль предприятиеһы филиалына әйләнгән\n"Иммунопрепарат" тураһында һүҙ алып бармаҡсымын. Бөгөн ул ү ҙ эшмәкәрлегенең барлыҡ йүнәлештәре буйынса йылдам үҫешә. Мә ҫәлән, үткән йыл эсендә генә унда 1,285 миллиард һумлыҡ иммунобиологик препарат һәм дарыу етештерелгән. Етештереү ҡеүәтенең үҫеше менән бер рәттән предприятиела эш хаҡы артыуы, хеҙмәткәрҙәрҙең социаль - көнкүреш проблемалары уңышлы хәл ителеүе лә ҡыуаныслы хәл.\nБыйыл беҙҙең иммунолог - ғалимдар ойошманың йөҙ йыллыҡ юбилейын билдәләй. Тантананың тәүге көнөндә "Иммунопрепарат" директоры Мәхәмәт Алсынбаев етәкселегендә эшләүсе белгестәрҙе Башҡортостан Президенты Мортаза\nРәхимов, Федерация Советының Фән, мәғариф, һаулыҡ һаҡлау, м әҙәниәт һәм экология комитеты рәйесе Борис Шпигель, "Микроген" фәнни - етештереү берекмәһе" федераль дәүләт унитар предприятиеһының генераль директоры Антон Катлинский,\nһаулыҡ һаҡлау һәм социаль үҫеш буйынса федераль агентлыҡ етәксеһе Вячеслав Прохоров ҡотланы. Предприятиела байрам көндәре лә эш режимында үтә: Бөтә Рәсәй ғилми конференцияһын да белгестәр иммунобиологик препараттар етештереү һәм ҡулланыу проблемаларын тикшерә.\nУлар әйләнгән һайын ҡапҡа шаҡыусы бактерия һәм инфекцияла р һөжүменә әҙер булырға тейеш. Ғөмүмән, ғалимдар төп террор кеше ҡиәфәтендә түгел, ә тәбиғәт тарафынан ебәрелә тип һанай . Уйлап ҡына ҡарағыҙ: 1972 йылдан алып 42 сир ҡуҙғытҡыс асыҡланған! Ә эш түбәндә: экстремаль шарттарҙа ла тере ҡалырға тырышыу, камиллашырға ашҡыныу кешелеккә генә түгел, микробтарға ла хас. Беҙ уларға ҡаршы ғына көрәшмәйбеҙ, был ике яҡлы, аңлы көрәш. Бактериялар беҙгә ҡаршы берләшә, һәр ваҡытта планетаның һәр мөйөшөндә быға тиклем билдәле булмаған инфекция барлыҡҡа килеүе ихтимал. Шуға күрә, ҡурҡыныс эпидемияларға әсир төшмәҫ өсөн, илебеҙҙең биологик хәүефһеҙлеген һаҡлаусылар төрлө вакцина\nетештереүҙән тыш, уларҙы дөрөҫ итеп һаҡлай ҙа белергә тейеш . Ул ғына түгел, ғалимдар иммунопрофилактика өсөн өҫтәмә файҙалары булған һәм соматик патологиянан һаҡлаусы препараттар булдырыу өҫтөндә эшләй.\nЯбай миҫал. Америка эксперттары иҫәпләүенсә, АҠШ - та грипп эпидемияһы ваҡытында йылына 20 - 40 мең кеше һәләк була. Бында өҫтәлмә йәки артыҡ үлем тигән төшөнсә барлыҡҡа килә, үлем осраҡтары хәүеф төркөмө менән тулыландырыла: уларға диабет, гипертония сирҙәре, йөрәк - тамыр патологияла ры менән яфаланыусылар өҫтәлә. Ә беҙҙең "Иммунопрепарат"\nетештергән "Гриппол" грипп вирусына ҡаршы тороуҙан тыш, хәүеф төркөмө вәкилдәренең ғүмерен оҙайтыусы ла булып тора. Әйткәндәй, РФ баш дәүләт санитар врачы Геннадий Онищенко әле үк был вакцинаны прививкалар календарына индерергә тәҡдим итте. Бөгөн был һорау Рәсәй хөкүмәтендә ҡарала, һәм, Өфө конференцияһында ҡатнашыусылар күҙаллауынса, ыңғай хәл и телергә тейеш.\nБеҙҙә етештерелгән иммунобиологик препараттарҙың конкурентлыҡ һәләттәренә килгәндә, "Микроген" полиомиелит һәм ҡыҙамыҡҡа ҡаршы прививкаларҙан тыш, прививкалар календарына ингән барлыҡ вакциналарҙы ла етештерә.\nЖурналистар менән һөйләшеү ваҡытында иммунологтар беҙҙең төбәк өсөн көнүҙәк проблемаларҙан булған проблема -\nгеморрагик биҙгәккә лә ҡағылып үтте. Был ауырыу Башҡортостанда йылдам тарала. Үткән йыл "сысҡан биҙгәге" ун яҡташыбыҙҙың ғүмерен ҡыйҙы. Әлеге ваҡытҡа республиканың геморагик биҙгәккә ҡаршы вакцинаға булған реаль ихтыяжы 40 мең доза тәшкил итә. Был проблема Алыҫ Көнсығыш, Корея, Швецияға ла ярайһы уҡ мәшәҡәт өҫтәй икән. Унда ла ғалимдар был проблеманы хәл итеү өҫтөндә баш вата һәм, әйтергә кәрәк уңыштарға ирешә. Беҙ иһә төбәк патологияһы менән эш алып барабыҙ: уларҙың дарыуҙары беҙҙең киңлектәрҙә һөҙөмтә бирмәй - штамдар икенсе...\nШуға күрә башҡорт иммунологтарының БР Фәндәр академияһы ғ алимдары менән берлектә геморрагик биҙгәкте алдан билдәләү б уйынса эшләгән тест - системаһы ҙур ҡаҙаныш булып тора. Ул ҡан буйынса үткәрелә һәм ауырыуҙы зарарланыуҙың һигеҙенсе көнөнә үк асыҡларға мөмкинселек бирә, йәғни геморрагик биҙгә к менән зарарланыусының һаулығын һәм ғүмерен һаҡлап ҡалырға мөмкинселек бирә.\n"Иммунопрепарат" директорының фән буйынса директор\nурынбаҫары Марсель Тойғонов һөйләүенсә, ғилми эшмәкәрлек 1990 йылда, предприятие үҙаллы булған ваҡытта уҡ башлана, уғ а республика бюджеты ярҙам итә, федераль холдингҡа ингәндән һуң филиал аҡса бүлә. Әлеге ваҡытта тест - системалар Мәскәү ҙә Тарасевич исемендәге медицина биологик препараттарҙы стандартлаштырыу һәм контролдә тотоу буйынса ғилми - тикшеренеү институтында "ныҡлыҡҡа" һынау тота. Был эштәр дүрт ай дауам итәсәк һәм киләһе йылда тест - системалар етештереү башланыр, тип өмөт итә урындағы иммунологтар. Иҫәпләүҙәр буйынса, уларҙың һәр береһе мең ярым һум талап итә, 96 тикшереүгә иҫәпләнгән. Марсель Тойғонов тест - систе малар Башҡортостанға кәрәк булған күләмдә етештереләсәк, тип


Башҡортостанда һайлауҙарҙа «барыһына ла ҡаршы» тауыш биреп булмаясаҡ\nБөгөн Дәүләт Йыйылышы -Ҡоролтай депутаттары ошо туралағы закон проектын беренсе уҡыуҙа ҡараны. 2006 йылда ғәмәлдән сығарылған бюллетендәге был графаны федераль үҙәк кире ҡайтарғайны. Шулай ҙа уны индереү, йә иһә алып ташлау хоҡуғы төбәктәрҙең үҙҙәренә бирелде. Республика федераль үҙәк башланғысын хупламаны.\nСираттағы һайлау Башҡортостанда быйыл 13 сентябрҙә үтә. Унда республиканың һигеҙ йөҙгә яҡын ауыл советына депутаттар һайлана. Сәйәси кампанияға байтаҡ үҙгәрештәр әҙерләнә. Шуларҙың иң көнүҙәге бюллетендәрҙәге «Барыһына ла ҡаршы» графаһына ҡағыла. Республика халҡына бар кандидаттарға ла ризаһыҙылыҡ белдереү мөмкинлеге бирелмәй. «Берҙәм Рәсәй» партияһы ағзалары фекеренсә, был графаның республикала кәрәге лә юҡ.\nБер-береһенә туғанлашып бөткән төпкөлдәрҙә, бәлки, кәрәкмәйҙер ҙә , әммә ҙур ҡалаларҙа йәшәүсе халыҡтың хоҡуҡтары сикләнә, тигән фекерҙә социаль ғәҙеллек партияһы вәкилдәре. Ул ғына ла түгел ,барыһына ла ҡаршы тауыш биреү мөмкинленән мәхрүм итеү халыҡтың һайлауға ҡарата мөнәсәбәтен киҫкенләштерә генә.\nКоммунистар иһә был мәсьәләнең Дәүләт Думаһында ҡаралыуында уҡ ҡаршы булды. Төбәк бүлексәһе вәкилдәре лә был графаны тергеҙеүҙе кәрәк тип иҫәпләмәй. Барыһына ҡаршы тауыш биреүҙе улар мәғәнәһеҙлек, тип һанай.\nЗакон проектында башҡа үҙгәрештәр ҙә бар. Мәҫәлән, партияларҙың урындағы совет һәм Ҡоролтайға үтеү өсөн тауыш йыйыу кимәле лә 7 проценттан 5-кә тиклем кәметелә. Үҙәк һайлау комиссияһы кампания үткәреүгә бүленгән аҡсаларҙы файҙаланыу котролен көсәйтеү яҡлы. Кандидаттар һәр тин өсөн отчет яһарға тейеш буласаҡ. Һайлауҙа ҡатнашыусыларҙың ғаилә ағзалары ла килемен күрһәтеүе шарт. Ә инде һайлау һөҙөмтәләренә дәғүә белдереү ваҡыты бер йылдан өс айға тиклем ҡыҫҡартыла. Закон проекты әле беренсе уҡыуҙы ғына үтте. Киләһе ултырышҡа документҡа үҙгәрештәр индерелеүе лә ихтимал. Ултырышта бер нисә кеше уға ҡаршы тауыш бирҙе.


Һүҙебеҙ Башҡортостандың баш ҡалаһы урамдары исемдәрен йөрөткән кешеләр тураһында. Өфөнөң Октябрь районында Огарев урамы бар. Николай Платонович Огарев. Кем ул? Моғайын, күп кешеләр уның тураһында белмәйҙер.\nНиколай Огарев - революционер, шағир, публицист. Ул 1813 йылдың 6 декабрендә (яңы стиль буйынса - 18-е) тыуған. Уның ата-әсәһе сығышы менән Петербург дворяндары булған. 1820 йылда улар Мәскәүгә күсеп килә. Бында уларҙың алыҫ туғандары - Герцендар ғаиләһе була. Уларҙың улы Саша Герцен һәм Коля Огарев дуҫлашып китә. Ун йәшлек Огарев декабристарҙың фажиғәле яҙмышы тураһында белә. Өйҙә уҡытҡан уҡытыусылар үҫмерҙе Пушкин һәм Рылеевтың азатлыҡ һөйөүсән шиғырҙары, 14 декабрҙә сығыш яһаған етәкселәрҙең идеялары менән таныштыра.\nСаша Герценда ул үҙенең фекерҙәшен таба. 1827 йылда Герцен һәм Огарев Воробьевтар тауында (унда Мәскәү дәүләт университеты урынлашҡан) декабристарҙың эшен дауам итергә вәғәҙә бирә. Улар университетта уҡыған ваҡытта студент түңәрәге ойоштора, ул сәйәси йүнәлеште сағылдыра, "декабристар өлгөһө буйынса яңы союз" тураһында хыяллана. 1834 йылдың июнендә түңәрәк бөтөрөлә, Огарев һәм Герцен ҡулға алына. Николайҙы Пензаға һөргөнгә ебәрәләр, ә Александр сит илдә булып сыға. Герцен ваҡытын бушҡа үткәрмәй. 1849 йылда унда сит илдә Ирекле рус типографияһы ойоштороу тураһында фекер тыуа. Һәм ул эш итә башлай. 1855 йылда Герцен Рәсәйҙә популярлыҡ яулаған "Поляр йондоҙо" тигән йыйынтыҡ сығара башлай. Герцен йыйынтыҡ сығарыу тураһындағы иғланда былай тип яҙа: "цензураһыҙ сыҡҡан, рус азатлығы мәсьәләһенә һәм Рәсәйҙә ирекле фекерләү образын таратыуға арналған ваҡытлы баҫма ул".\n1856 йылда Николай Платонович сит ил паспорты ала. Ул Лондонға китә, унда дуҫы Герцен менән осраша. Уның менән бергә Ирекле рус типографияһын етәкләй. Типографияның иң сағыу эш осоро "Ҡыңғырау" тип аталған тәүге рус революцион гәзите менән бәйле була. Был - Герцендың ҡаҙанышы, тип һанайҙар. Ғәмәлгә килгәндә улай түгел. Революцион гәзитте ойоштороу идеяһы Н.П. Огаревтыҡы тип һанала. "Ҡыңғырау" гәзитенә Огарев нигеҙ һалды, - тип хәбәр итә Герцен Иван Тургеневҡа. 1857 йылдың 1 июлендәге тәүге һанында Огаревтың шиғырҙары бирелә... "Ҡараңғылыҡ һәм һағыш йылдарында... бөтә донъяға оран һала". "Ҡыңғырау рус уҡыусыларын уятты". "Герой крәҫтиәндәрҙе азат итергә баҫты, - тип билдәләй Ленин. - Ҡоллоҡ тынлығы боҙолдо".\nГәзит алыҫ Өфө тарафтарынан хаттар ала. Гәзиттең "Судҡа!" тигән ҡайһы бер ҡушымталары Өфөнән килгән материалдар менән тулыландырыла. "Ырымбур губернаһында плантатор Жадовскийҙың эше" яңғырашлы була ("Судҡа!" 1860 йыл,15 ғинуар). Йәшерен советник А. Жадовский башҡорт варианты Салтычихи була. Бөрө өйәҙе Әнгәсәк ауылы крепостнойҙары алпауыттың ҡанһыҙлығына һәм мыҫҡыллауҙарына зарлана. Жадовскийҙың "батырлығы" тураһында һүҙҙәр батшаға барып етә, ул махсус комиссияға тикшерергә ҡуша. Комиссия крепостнойҙарҙың ялыуҙарын тулыһынса раҫлай. Был материалдар, ул саҡта йәшåрен тип һанала, Лондонға барып етә, һәм "Ҡыңғырау"ҙа баҫыла. Жадовский фаш ителгәс, Сенат тарафынан хөкөм ителә. Был Өфө яғынан килгән хаттарҙың береһе.\nОгарев Герцен менән "Поляр йондоҙо" гәзитен һәм "Рәсәйҙән тауыштар" йыйынтығын сығарыуҙа ҡатнаша. Николай Платонович талантлы кеше була. Ул философия, иҡтисад, тарих, медицина, математика һәм физиканы өйрәнә. Ул билдәле шағир була. Уның шиғриәтендә шәхси лирика һәм гражданлыҡ лирикаһы, Рәсәй яҙмышы тураһында уйланыуҙар ҡушылған. Быны Николай Чернышевский Огаревтың бер йыйынтығына рецензияһында билдәләй, йырсы һәм сәйәси көрәшсе шиғриәтенең гражданлығы һыҙыҡ өҫтөнә алына.\n"Ҡыңғырау" гәзитенең тәүге һаны Огаревтың шиғырҙары менән асылған, тип әйткән инек. Гәзиттең һуңғы һаны (1867 йыл) уның шиғырҙары менән тамамлана. Һуңғы йылдарын ул Гринвичта йәшәй. Ҡаты ауырыуына ҡарамаҫтан, ҡулынан ҡәләмен төшөрмәй. Огарев һуңғы һулышына тиклем Воробьевтар тауында биргән антына тоғро ҡала. Ул 1877 йылдың 31 майында вафат була.\nӨфөлә Огарев исемендәге урам (элек Зоя Космодемьянская исемендә ине) бар. Ул Октябрь районында урынлашҡан. Был урамдың исеме, Өфө Черниковка менән ҡушылғас һәм бер үк исемдә ике урам барлыҡҡа килгәс, 1956 йылдың 13 ноябрендә үҙгәртелә.


Рәсәй: Ҡораллы Көстәрҙең Аҙыҡ-түлек һәм әйбер хеҙмәте көнө.\nВәлиев Рәфғәт Әхтәм улы (1911—10.07.1993), совет хәрби начальнигы һәм ғалим-баллистик, Бөйөк Ватан һуғышында ҡатнашыусы. Генерал-майор. Техник фәндәр кандидаты.\nНоғоманова Флүрә Ғәлимйән ҡыҙы (1936), йырсы, педагог. 1976 йылдан СССР Театр эшмәкәрҙәре союзы ағзаһы. Башҡортостандың халыҡ артисы (1991).\nӨмөтбаев Вил Ғайса улы (1938), ғалим-тау инженеры. Техник фәндәре докторы (1997), профессор (2003). Башҡорт АССР‑ының атҡаҙанған фән һәм техника эшмәкәре (1985), Рәсәй Федерацияһының Яғыулыҡ һәм энергетика министрлығының атҡаҙанған хеҙмәткәре (1998). Сығышы менән хәҙерге Башҡортостан Республикаһы Әбйәлил районы Асҡар ауылынан.\n1960: Миңсәйет Тажетдинов,, СССР көрәшсеһе, классик көрәш буйынса халыҡ-ара класлы спорт мастеры (1986), Рәсәйҙең атҡаҙанған спорт мастеры (2005).\nhttps://ba.wikipedia.org/w/index.php?title=18_февраль&oldid=951045 ҡабул ителгән


Республикала ҡаты көнкүреш ҡалдыҡтарының яҡынса 3 проценты ғына эшкәртелә // Иҡтисад | новости башинформ.рф\nРеспубликала ҡаты көнкүреш ҡалдыҡтарының яҡынса 3 проценты ғына эшкәртелә\n13:32, 9 декабря 2011 Иҡтисад\nРеспубликала ҡалдыҡтарҙы йыйыу һәм эшкәртеү менән шөғөлләнгән 120 предприятие иҫәпләнә. Уларҙың 35-е Өфөлә урынлашҡан. Нигеҙҙә ҡалдыҡтарҙы эшкәртеү буйынса эштәр Өфөлә, Нефтекамала, Стәрлетамаҡта һәм Октябрьскийҙа башҡарыла. Райондарҙа, ғәҙәттә, ҡалдыҡтарҙы йыйыу менән генә шөғөлләнәләр.\nЙыл һайын Өфөлә 500 мең тонна ҡаты көнкүреш ҡалдыҡтары барлыҡҡа килә, тип хәбәр иттеләр Башҡортостан Республикаһы Тәбиғәттән файҙаланыу һәм экология министрлығының матбуғат хеҙмәтенән. Стәрлетамаҡта – 60 мең тоннанан ашыу, Салауатта – яҡынса 45 мең тонна, Нефтекамала – 50 мең тоннаға яҡын, Ишембайҙа – яҡынса 25 мең тонна. Иҫегеҙгә төшөрәбеҙ, былтыр ғына Башҡортостан биләмәһендә дөйөм алғанда 1,7 миллион тоннанан ашыу ҡаты көнкүреш ҡалдыҡтары барлыҡҡа килгән. Шул уҡ ваҡытта ҡаты көнкүреш ҡалдыҡтарының эшкәртеүгә ебәрелгән өлөшө бик аҙ –ҡалдыҡтарҙың дөйөм йыллыҡ күләменең ни бары 3 процент самаһы ғына.\nИҫегеҙгә төшөрәбеҙ, ағымдағы йылдың ноябрендә «2011-2020 йылдарға Башҡортостан Республикаһында ҡаты көнкүреш ҡалдыҡтары менән идара итеү системаһын камиллаштырыу» республика маҡсатлы программаһы ҡабул ителгәйне. Эксперттар баһалауынса, уны тормошҡа ашырыу төбәктә ҡаты көнкүреш ҡалдыҡтары менән эш итеү өлкәһендә экологик именлекте тәьмин итәсәк.\nПрограмма сиктәрендә Өфөлә, Нефтекамала һәм Стәрлетамаҡта сүп-сар эшкәртеү заводтарын төҙөү планлаштырыла. Республикала 200-гә яҡын сүп-сар йыйыу һәм 15 тирәһе сүп-сарҙы сорттарға айырыу станцияһы булдырылырға тейеш. Был көнкүреш ҡалдыҡтарының эшкәртеүгә ебәрелгән өлөшөн өстән 50 процентҡа еткерергә ярҙам итәсәк. Бынан тыш, төбәктә заманса ҡаты көнкүреш ҡалдыҡтары полигондары төҙөлөшө дауам ителәсәк. Әлеге ваҡытта Башҡортостанда ошондай 36 полигон иҫәпләнә.\nТеги: экология, ҡаты көнкүреш ҡалдыҡтарын эшкәртеү


Республикала икенсел ҡалдыҡтарҙы эшкәртеү буйынса ҙур производство төҙөргә йыйыналар // Иҡтисад | новости башинформ.рф\nРеспубликала икенсел ҡалдыҡтарҙы эшкәртеү буйынса ҙур производство төҙөргә йыйыналар\n13:05, 2 ноября 2017 Иҡтисад\nРеспубликала икенсел ҡалдыҡтарҙы эшкәртеү буйынса ҙур производство төҙөргә йыйыналар Фото: Олег Яровиков\nӨФӨ, 2017 йыл, 2 ноябрь. /«Башинформ» мәғлүмәт агентлығы, Галина Бахшиева/.\nБашҡортостандың өҫтөнлөклө инвестиция проекттары исемлегенә яңы объект индерелде, инвестицияларҙың дөйөм күләме яҡынса 266 миллион һум тәшкил итә. Унда 152 эш урыны булдырыу күҙаллана. Был хаҡта Иҡтисади үҫеш министрлығының матбуғат хеҙмәте хәбәр итә.\nИнвестиция проектының маҡсаты — Стәрлетамаҡта икенсел ресурстарҙы тәрән эшкәртеү буйынса производство, шулай уҡ ҡаты коммуналь ҡалдыҡтар полигонын ойоштороу.\nИнициатор булып «ПТК ЭкоПром» акционерҙар йәмғиәте сығыш яһай.\nПроектты тормошҡа ашырыу ваҡыты — 2017-2020 йылдар.\nСүп-сарҙы сортировкалауҙан һуң инвестиция проекты пластмассанан, ҡағыҙҙан, картондан, алюминийҙан продукция, быяла банка, шешә, RDF-яғыулыҡ, плитә етештереүҙе күҙ уңында тота.\nӘлеге ваҡытта Башҡортостандың өҫтөнлөклө инвестиция проекттары исемлегендә 41 проект бар. Дөйөм хаҡы — 207,7 миллиард һумдан ашыу. Улар уңышлы тормошҡа ашырылған осраҡта яңы эш урындары һаны 12,5 меңдән артып китә.\nТеги: инвестиция проекттары, эшкәртеү, икенсел ҡалдыҡтар